title: Seppo Kuusela

text: Ennen kauden 1967–1968 alkua joukkue harjoitteli normaalia enemmän. Myös media huomasi joukkueen kovan harjoittelun, niinpä Honkaan kohdistuneet odotukset kasvoivat. Joukkue aloitti kauden tappiolla HKT:lle, mutta sen jälkeen yhteispeli parani. Hongalla oli käytössä laaja materiaali, ja joukkue käytti peleissään paljon prässiä. Loppukauden aikana Honka voitti 17 ottelua perättäin, millä se varmisti Suomen-mestaruuden. Kuusela lupasi perheelleen lopettaa pääsarjauransa kyseiseen kauteen, vaikka hän olisi mielestään pärjännyt vielä pääsarjatasolla fysiikallaan. Hän lupasi Hongalle kuitenkin tulla joukkueen avuksi, mikäli seura tarvitsisi häntä. Pian kauden 1968–1969 alun jälkeen Honka tarvitsi Kuuselaa loukkaantumisten takia. Pääsarjan lisäksi Kuusela pelasi Suomensarjaa Hongan farmijoukkueessa. Kausi päättyi Hongan toiseen perättäiseen mestaruuteen.


title: Seppo Kuusela

text: Kesällä 1969 Hongan valmentaja Olli Virtanen pyysi Kuuselaa joukkueensa apuvalmentajaksi, ja hän suostui tehtävään. Kuusela oli edelleen ansiotyössä, mutta Virtanen ajatteli Kuuselan kokemuksesta olevan hyötyä pääsarjatasolla. Kauden 1969–1970 aikana Kuusela nousi entistä suurempaan rooliin apuvalmentajana, ja hän tuli tunnetuksi temperamenttisesta valmennustyylistään. Kausi päättyi kuitenkin Hongan kolmanteen perättäiseen mestaruuteen.


title: Seppo Kuusela

text: Keväällä 1970 maajoukkueen päävalmentaja Robert Petersen pyysi Kuuselaa apuvalmentajaksi PM-kilpailuihin. Maajoukkueessa pelasi lukuisia Hongan pelaajia, ja siksi hän ajatteli Kuuselan olevan hyvä apuvalmentaja. Turnaus sujui hyvin, sillä Suomi voitti kaikki ottelunsa keskimäärin 42 pisteen erolla. Kuusela jatkoi kaudella 1970–1971 Hongan apuvalmentajana, mutta loppuvuonna 1970 joukkue joutui tappioputkeen. Siksi seuran puheenjohtaja ilmoitti Kuuselalle, että päävalmentaja Olli Virtanen saisi potkut, ja hänen tilalleen haluttiin nostaa Kuusela. Uutinen yllätti Kuuselan, joka lupautui päävalmentajaksi ainoastaan, mikäli Virtanen saisi jatkaa apuvalmentajana. Valmentajavaihdoksen myötä Honka alkoi voittaa otteluita ja varmisti loppukauden aikana Suomen-mestaruuden. Kuusela ilmoitti pelaajille lopettavansa päävalmentajana, mutta pelaajat vastustivat päätöstä. Kesällä 1971 hän oli jälleen maajoukkueen apuvalmentajana, kun Suomi pelasi EM-karsintoja Turkissa. Kuusela joutui valmentamaan yli puolet ottelusta, sillä päävalmentaja Petersen poistettiin pelistä teknisen virheen takia. Ottelu päättyi Turkin seitsemän pisteen voittoon. Kuusela jatkoi Hongan päävalmentajana kaudella 1971–1972, joka päättyi viidenteen perättäiseen mestaruuteen.


title: Seppo Kuusela

text: Kaudella 1972–1973 Honka hankki ensimmäisen ulkomaisen pelaajan, Greg Douglasin. Joukkue pääsi myös Euroopan cupiin, ja siksi seura hankki myös toisen ulkomaalaispelaajan kansainvälisiin peleihin. Honka kohtasi cupin ensimmäisellä kierroksella CS Dinamo Bucureştin, joka voitti molemmat osaottelut. Kauden edetessä joukkue hankkiutui molemmista ulkomaalaispelaajistaan eroon ja pelasi loppukauden suomalaispelaajilla. Honka saavutti SM-pronssia, mikä oli seuralle pettymys. Kaudella 1973–1974 Honka pääsi jatkamaan samalla pelaajistolla, mutta joukkueeseen nostettiin myös Anssi Rauramo ja Veli-Pekka Sirola. Runkosarja eteni joukkueelta hyvin, ja seura eteni pudotuspeleihin, joissa se kohtasi Pantterit. Honka päätti pelata välieräottelunsa uudessa Tapiolan urheiluhallissa, mikä Kuuselan mukaan häiritsi joukkueen pelaajia. Ottelu päättyikin Hongan tappioon, ja ottelusarjan päätteeksi joukkue joutui pronssiotteluihin. Seura sijoittui lopulta neljänneksi, kun Turun NMKY voitti SM-pronssia. Kauden päätteeksi Kuusela lopetti päävalmentajana ja siirtyi osa-aikaiseksi apuvalmentajaksi. Sen sijaan apuvalmentaja Olli Virtanen nostettiin takaisin päävalmentajaksi, ja Kuuselan rooli oli joukkueen motivointi.


title: Seppo Kuusela

text: Lopetettuaan Hongan päävalmentajana Kuusela aloitti seuran nuorten valmentamisen. Hän johdatti joukkueensa muun muassa B-nuorten SM-sarjan loppuotteluun vuonna 1975. Myöhemmin Kuusela valmensi seuran A-nuoret Suomen-mestaruuteen. Joukkueessa pelasivat muun muassa hänen poikansa Jukka sekä Roy Herold. Nuorten valmennuksen ohella Kuusela oli edelleen mukana Hongan edustusjoukkueen valmennusryhmässä. Joukkue päätti kauden 1974–1975 SM-pronssiin.


title: Seppo Kuusela

text: Vuonna 1976 espoolaisseurat Playboys ja Tapion Honka päätettiin yhdistää Playhongaksi. Seurafuusio ei miellyttänyt Kuuselaa, joka jättäytyi pois seuran toiminnasta. Hän oli silti mukana farmijoukkue Kelohongan toiminnassa, sillä joukkueessa pelasi hänen poikansa. 1980-luvun aikana Kuusela aloitti työt Riihimäellä, jolloin paikalliset koripalloilijat pyysivät häntä alasarjoissa pelanneen Riihimäen Pallonlyöjien valmentajaksi. Lyhyen mietinnän jälkeen hän suostui valmentajaksi. Kuusela täydensi lisäksi joukkuetta pelaajilla, jotka eivät mahtuneet Hongan SM-sarjajoukkueeseen. Joukkue menestyi hyvin, sillä se eteni muun muassa Suomen cupissa neljännesvälieriin ja oli vähällä nousta toiselle sarjatasolle Suomen-sarjaan. Pallonlyöjät ei noussut kuitenkaan korkeammalle sarjatasolle, mutta Kuuselan tulon myötä paikkakunnalta nousi monia tulevia SM-sarjapelaajia.


title: Seppo Kuusela

text: Kaudella 1984–1985 Scotch Team -nimellä pelannut Honka oli hävinnyt lukuisia otteluita valmentaja Kari Liimon alaisuudessa. Siksi seura otti alkuvuonna 1985 yhteyttä Kuuselaan, joka haluttiin joukkueen uudeksi apuvalmentajaksi. Hän suostui päävalmentajaksi vain sillä ehdolla, että Olli Virtanen olisi joukkueen apuvalmentaja. Samalla Kuusela joutui päättämään valmentamisen Riihimäellä. Hän valmensi Scotch Teamin lopulta kahdeksanneksi, jolloin seura säilyi pääsarjatasolla.


title: Seppo Kuusela

text: Kuusela ei tämän lyhyen valmentajapestinsä jälkeen valmentanut missään, mutta kaudella 1991–1992 Honka otti häneen jälleen yhteyttä. Honka oli kärsinyt loukkaantumisista, ja joukkue oli sarjan viimeisenä. Kuusela siirtyi loppukaudeksi joukkueen päävalmentajaksi Jyrki Suhosen tilalle. Honka joutui karsintasarjaan, jossa SM-sarjapaikka ratkesi vasta viimeisessä ottelussa. Joukkue voitti siinä Äänekosken Huiman, jolloin seura varmisti sarjapaikkansa. Kauden jälkeen Kuusela lopetti valmentamisen.


title: Seppo Kuusela

text: Kuusela edusti ensimmäistä kertaa Suomen koripallomaajoukkuetta vuonna 1954. Hän nousi pian maajoukkueen avausviisikkoon ja hänet nimettiin vuoden 1955 EM-joukkueeseen. Kisojen avausottelussa Suomi kohtasi kisaisäntä Unkarin. Ottelut pelattiin Népstadionilla, jonne oli tullut kymmeniätuhansia katsojia. Ottelu päättyi Unkarin 94–58-voittoon, vaikka Suomi oli ollut tasoissa pitkään. Joukkue hävisi myös kaksi seuraavaa ottelua, mutta voitti tämän jälkeen useamman ottelun perättäin. Suomi sijoittui lopulta kisojen kymmenenneksi.


title: Seppo Kuusela

text: Seuraavan kerran Kuusela pelasi arvokisoissa vuonna 1957, jolloin Suomi pelasi Romanian EM-kilpailuissa. Joukkue oli pitkään lähellä jatkopaikkaa kahdeksan parhaan joukkoon, mutta viimeisessä ottelussa kärsitty tappio Romanialle pudotti Suomen pelaamaan sijoituspelejä. Suomen lopullinen sijoitus oli yhdestoista. Kuusela oli mukana myös vuoden 1959 EM-kilpailuissa, jotka järjestettiin Istanbulissa. Maajoukkueen runko pyrittiin pitämään samana, joten pelaajistossa ei tapahtunut suurta vaihtuvuutta edelliskisoihin nähden. Kuuselan mukaan kisat menivät huonommin kuin joukkue odotti. Suomi hävisi kaikki alkusarjan ottelunsa selvästi ja aloitti sijoitusottelut tappiolla. Joukkue voitti lopulta kaksi ottelua ja sijoittui kisojen kolmanneksitoista.


title: Seppo Kuusela

text: Kuusela ylitti 50 pelatun maaottelun rajan Jugoslavian EM-kilpailuissa vuonna 1961. Suomi oli lähtenyt kisoihin suurin odotuksin, mutta joukkueen pelit olivat olleet vaihtelevia. Suomi päätyikin pelaamaan alemman loppusarjan sijoituspelejä. Kuusela teki kisoissa 16,3 pistettä ottelua kohden, jolla hän sijoittui pistetilastossa viidenneksi. Kisojen paras korintekijä oli isäntämaata edustanut Radivoj Korać.


title: Seppo Kuusela

text: Viimeisen kerran Kuusela pelasi arvokisoissa vuonna 1963, jolloin EM-kilpailut pelattiin Puolassa. Suomen joukkueelta odotettiin paljon, ja suomalaislehdistö sanoi joukkueen olevan historian lupaavin ryhmä. Maajoukkuetta edusti kisoissa muun muassa Kari Liimo, Martti Liimo, Timo Lampén, Jorma Pilkevaara ja Raimo Lindholm. Kisat alkoivat Suomelta kolmella tappiolla Itä-Euroopan koripallomaille. EM-kilpailuiden viidennessä pelissä Kuusela reväytti pohkeensa ja joutui jättämään pelit kesken. Suomi sijoittui kisoissa lopulta neljänneksitoista, ja Kuusela suunnitteli maajoukkueuransa olevan ohi. Maajoukkueen päävalmentaja Kalevi Tuominen kysyi häneltä vielä halua yrittää Tokion olympiajoukkueeseen, mutta Kuusela halusi antaa tilaa nuoremmille pelaajille.


title: Seppo Kuusela

text: Kesällä 1968 Koripalloliitto ilmoitti, ettei sillä ollut varaa lähettää maajoukkuetta PM-kilpailuihin. Niinpä Honka ilmoitti haluavansa edustaa Suomea turnauksessa. Joukkue voitti PM-kilpailuissa Islannin, Tanskan sekä Norjan, jolloin se eteni loppuotteluun. Finaalissa joukkue sai vastaansa Ruotsin, jolle Kuusela ei ollut hävinnyt koko maaottelu-uransa aikana. Loppuottelussa Kuusela teki kuusi pistettä ja johdatti joukkueensa PM-mestaruuteen.


title: Seppo Kuusela

text: Kuuselan mukaan hänen laajasta lajitaustastaan oli apua koripallossa. Esimerkiksi yleisurheilussa hän oli hankkinut itselleen nopeutta, jota hän hyödynsi koripallossa. Hän oli myös fyysisesti muita ajan pelaajia edellä. Kuusela harjoitteli paljon heittoaan, ja siksi hänellä oli tarkka heitto. Kuusela heitti palloa hyppyheitolla, mikä oli aikakauteen nähden harvinaista. Hän oli omaksunut heiton italialaiselta Sergio Stefaninilta, joka oli vieraillut Suomessa vuonna 1952. Muun muassa Timo Lampén on sanonut Kuuselan hyppyheiton olleen tehokkain heitto, jonka hän on nähnyt.


title: Seppo Kuusela

text: Kuuselaa arvosteltiin liian hyökkäysvoittoisesta pelitavasta. Peliuransa jälkeen hän on myöntänyt, ettei hän ollut yhtä innostunut puolustamaan kuin hyökkäämään.


title: Seppo Kuusela

text: Valmentajana Kuusela vaati joukkueensa pelaajilta nopeutta ja kovaa fyysistä kuntoa. Siksi hän piti joukkueelleen yleisurheilupainotteisia harjoituksia. Lisäksi hän oletti pelaajien osaavan koripallon perusteet. Kuuselan joukkueet käyttivät pelissään paljon nopeita hyökkäyksiä, minkä lisäksi hän käytti paljon vaihtelevia puolustusmuotoja. Valmentajana hänet tunnettiin hyvänä pelaajien motivoijana ja kannustajana.


title: Seppo Kuusela

text: Kuuselan lapsuudenperheeseen kuuluivat äiti Aili Kuusela ja isä Gunnar Kuusela. Perheen isä työskenteli Elannolla tarkastajana. Gunnar Kuusela toimi myös Nyrkkeilyliiton puheenjohtajana, minkä lisäksi hän pelasi jalkapalloa ja harrasti uintia. Seppo Kuusela asui nuoruudessaan myös Toijalassa, mutta oppikoulun hän aloitti sotien jälkeen Helsingin normaalilyseossa. Hän kävi oppikoulua kuusi luokkaa, mutta jätti sen kesken ja jatkoi opintoja Suomen Liikemiesten Kauppaopistossa.


title: Seppo Kuusela

text: Kuusela avioitui Raita Saarnikon kanssa. Saarnikon isä Eino Saarnikko edusti Suomea vuoden 1948 olympialaisissa. Kuuselan ja Saarnikon esikoinen Jukka syntyi 1958 ja perheen toinen lapsi, sittemmin maajoukkueessakin koripalloa pelannut Petteri vuonna 1963.


title: Seppo Kuusela

text: Koripallouransa aikana Kuusela työskenteli muun muassa Gillettellä ja Elizabeth Ardenin kosmetiikkayhtiössä. Myöhemmin hän työskenteli myös Karl Larkin kosmetiikkayhtiössä. 1980-luvulla Kuusela työskenteli Riihimäen lasitehtaalla ja Nuutajärven lasitehtaalla. Hänestä kertova elämäkerta "Hyppyheitto – Seppo Kuuselan tarina" ilmestyi vuonna 2010.


title: Seppo Kuusela

text: Kuusela kuoli 16. lokakuuta 2014, 80 vuoden iässä.


title: André-Pierre Gignac

text: André-Pierre Gignac (s. 5. joulukuuta 1985 Martigues, Ranska) on ranskalainen jalkapalloilija, pelipaikaltaan hyökkääjä. Hän edustaa Meksikon Primera Divisiónin UANL:ää.


title: André-Pierre Gignac

text: Aiemmin Gignac on edustanut Lorientiä, Pauta ja Toulousea, jonka riveissä hän voitti Ligue 1:n maalikuninkuuden 24 maalillaan kaudella 2008–2009 sekä Olympique Marseillea.


title: André-Pierre Gignac

text: Gignac on pelannut myös Ranskan maajoukkueessa vuodesta 2009 lähtien.


title: AIP

text: AIP voi tarkoittaa useita asioita:


title: Paris, Texas

text: Paris, Texas on Wim Wendersin ohjaama elokuva vuodelta 1984. Elokuvan ovat käsikirjoittaneet L. M. Kit Carson ja Sam Shepard, musiikin on säveltänyt Ry Cooder, ja elokuvan on kuvannut Robby Müller. Elokuva on saanut useita palkintoja, muun muassa Cannesin elokuvajuhlilla Kultaisen palmun.


title: Paris, Texas

text: Elokuvan käsikirjoitus perustuu Sam Shepardin novellikokoelman "Motellien aikakirjat" kertomuksiin.


title: Paris, Texas

text: Tie-elokuva kertoo ahdistuneesta, muistinsa menettäneestä miehestä (Stanton), joka löytää seitsenvuotiaan poikansa ja lähtee tämän kanssa etsimään lapsen hylännyttä äitiä (Kinski).


title: Paris, Texas

text: Ilta-Sanomien Timo Malmin mukaan Robby Müllerin unenomainen kuvaus ja Ry Cooderin erinomainen musiikki tekevät teoksesta yhtä aikaa karun ja lämpimän. "Video-oppaassa" vuodelta 1994 Asko Alanen luonnehtii elokuvaa Sam Shepardin hienoja visioita ammentavaksi road-elokuvaksi. Hän antaa sille neljä tähteä viidestä, mikä vastaa sanallista arviota ”erinomainen”.


title: Scitation

text: Scitation on American Institute of Physics -järjestön ylläpitämä luonnontieteiden ja tekniikan julkaisusarjojen julkaisualusta ja hakukone. Se on jatkoa palvelulle "Online Journal Publishing Service" (OJPS), joka aloitti toimintansa vuonna 1996. Scitationin avulla voi etsiä julkaisuja hakusanoilla ja esimerkiksi selvittää, miten paljon tiettyyn julkaisuun on viitattu. Scitation lataa julkaisutietonsa säännöllisesti CrossRef-tietokantaan, joka on usean julkaisijan yhteinen projekti. Sen avulla julkaisijat voivat löytää viittaukset toisten julkaisijoiden julkaisusarjojen tiedeartikkelihin.


title: Sulkijalihas

text: Sulkijalihas on ympyränmuotoinen lihas, joka sijaitsee jonkin elimen tai ontelon ympärillä kontrolloiden sen aukon suuruutta. Sulkijalihaksia on useita erilaisia, esimerkiksi pupillin sulkijalihas silmässä, virtsaputken sulkijalihas ja peräsuolessa pidätyskykyä ylläpitävät sulkijalihakset.


title: Sulkijalihas

text: Sulkijalihas on latinaksi "sphincter", joka taas toisaalta on peräisin kreikankielisestä termistä "sphinktēr". Se on johdettu verbistä "sphingō", "sitoa tiukasti", vrt. sfinksi, "kuristaja".


title: Sulkijalihas

text: Ruoansulatuselimistössä olevat sulkijalihakset osallistuvat ruoan siirtämiseen. Ruoan kulku elimistössä alkaa suun kehälihaksen kautta. Ruoka joutuu menemään mahanportin sulkijalihaksen läpi päästäkseen pohjukaissuoleen. Sulamaton osa ruoasta kulkeutuu suolia pitkin ulosteena ja kulkee peräsuolen kahden sulkijalihaksen (sisäinen ja ulkoinen) läpi ennen kehosta ulos pääsyä. Sisempi peräsuolen sulkijalihas on autonominen eli tahdosta riippumaton. Se toimii automaattisesti avautuen sisältä tulevan paineen ollessa kyllin suuri ja näin päästää ulosteen ja pierun peräsuolen kanavaan. Sisempää sulkijalihasta paksumpi ulompi sulkijalihas on tietoisesti kontrolloitavissa, sillä voidaan tarvittaessa pidätellä ulosteen poistumista, vaikka olisi tarve ulostaa, samoin vaikuttaa piereskelyn äänenpaineeseen.


title: Mono Inc.

text: Mono Inc. on vaihtoehtorock-yhtye Hampurista, Saksasta.


title: Georgian murteet

text: Georgian kieli () on eteläkaukasialainen tai kartvelilainen kieli, jota puhuu noin 4,1 miljoonaa henkeä pääosin Georgiassa mutta myös Venäjällä, Turkissa, Iranissa ja Azerbaidžanissa. Georgian yleiskieli on erittäin vakiintunut; ensimmäiset yritykset luoda kirjallisia ja kielellisiä normeja tehtiin jo 400-luvulla. Kielestä voidaan kuitenkin erottaa ainakin 18 murretta, jotka luokitellaan kahteen pääryhmään: läntiseen ja itäiseen. Georgian yleiskieli perustuu pääosin itäisen (keskisen) ryhmän Kartlin murteeseen, mutta myös useat muut murteet ovat vaikuttaneet siihen enemmän tai vähemmän. Georgian yleiskieli on vuorostaan vaikuttanut huomattavasti erityisesti koulutusjärjestelmän ja tiedotusvälineiden kautta kaikkiin murteisiin, paitsi niihin, joita puhutaan Georgian ulkopuolella. Monet murteiden ainutlaatuisista piirteistä ovat kuitenkin säilyneet. Vaikka murteilla on huomattavia äänneopillisia, muoto-opillisia, lauseopillisia ja sanastollisia alueellisia vaihteluita, niiden puhujat ymmärtävät pääosin toisiaan. Kolme muuta eteläkaukasialaista kieltä, mingreli, lazi ja svani, ovat georgian sisarkieliä, mutta niiden puhujat eivät ymmärrä toisiaan.


title: Georgian murteet

text: Georgian murteiden tärkeimpiä piirteitä ovat seuraavat vaihtelut:


title: Georgian murteet

text: Georgian murteet luokitellaan maantieteellisten alueiden mukaan. Luokittelu heijastelee georgialaisten perinteisiä etnografisia jakolinjoja. Länsi- ja itämurteiden lisäksi jotkut tutkijat ovat ehdottaneet myös etelämurteiden ryhmää. Nämä ryhmät voidaan edelleen jakaa viiteen pienempään murreryhmään (Gigineišvili, Topuria ja Kavtaradze, 1961):


title: Georgian murteet

text: Ryhmän murteita puhuvat Georgian koillisosan vuoristolaiset.


title: Georgian murteet

text: Kahta näistä murteista, Ingilon ja Fereidanin murteita, puhutaan Georgian ulkopuolella; edellistä puhuvat Azerbaidžanin luoteisosassa asuvat georgialaiset ja jälkimmäistä 1600-luvulla Iraniin karkotettujen georgialaisten jälkeläiset.


title: Georgian murteet

text: Keskimurteita pidetään joskus itämurteiden osana ja niitä puhutaan Georgian keski- ja eteläosissa. Ne ovat muodostaneet pohjan georgian yleiskielelle.


title: Tšamorrot

text: Tšamorrot ovat Mariaaneilla asuva alkuperäiskansa. Guamin ja Pohjois-Mariaanien lisäksi heidän siirtolaisyhteisöjään elää muun muassa Havaijilla, Kaliforniassa ja muualla Yhdysvaltojen länsirannikolla. Historiansa takia useimmat tšamorrot ovat katolisia. Ennen Espanjan siirtomaakautta tšamorrojen yhteiskunta perustui klaanijärjestelmään.


title: Tšamorrot

text: Tšamorrot tulivat nykyisille asuinalueilleen arviolta noin 2 000 vuotta sitten. Tšamorrojen esi-isät olivat hyviä merenkävijöitä ja käsityöläisiä. Heidät tavatessaan eurooppalaiset huomasivat heidän omalaatuiset kanoottinsa ja arkkitehtuurin, johon kuuluivat kiinteänä osana niin sanotut haligikivet, jotka ovat kahdesta päällekkäin nostetusta kivestä tehtyjä patsaita. Ennen eurooppalaisten valtaa tšamorrojen yhteisöissä oli kastijärjestelmä. Tšamorrot jakautuivat kasteihin, joiden välillä näytti olevan rodullisia erilaisuuksia. Espanjan valtakaudella suuri osa tšamorroista kuoli tauteihin tai yhteenotoissa espanjalaisten kanssa. Kun ennen eurooppalaisia vuonna 1667 heitä arvioitiin olevan yli 100 000, vuoteen 1880 mennessä määrä oli laskenut 10 000:een. Väestön dramaattisen vähenemisen vuoksi suuri osa alkuperäisestä kulttuurista hävisi, ja nykyään suurin osa tšamorroista on katolisia. Monet nuoret muuttavat alkuperäisiltä asuinalueiltaan Yhdysvaltoihin töiden perässä ja heidän kulttuurinsa onkin vaarassa hävitä.


title: Vesijohto

text: Vesijohto tai vesiputki on putki tai letku, joka on usein tehty polyvinyylikloridista, raudasta, polyeteenistä tai kuparista ja joka johdattaa paineistettua ja puhdasta vettä rakennuksiin (osana kunnallista vesiverkostoa).


title: Vesijohto

text: Jo Babyloniassa osattiin tehdä vesijohtoja poltetusta savesta, mutta myöhemmin Rooman valtakunnassa vesijohdot rakennettiin yleensä lyijystä. Se oli suosittu materiaali vesijohdoille sen muokattavuuden takia. Lyijy aiheutti paljon terveysongelmia monia vuosia sen myrkyllisyyden takia, esimerkiksi kohtukuolemia ja imeväisyyskuolleisuutta. Lyijystä valmistetut vesijohdot oli vielä yleisessä käytössä 1900-luvun alussa monissa kotitalouksissa. Tina-lyijy juotosta oli usein käytetty kupariputkien liittämisessä, mutta nykyään käytetään tina-antimoni juotetta vaaratekijöiden takia.


title: The Broad Street Bully

text: The Broad Street Bully on Beanie Sigelin viides studioalbumi, joka julkaistiin 1. syyskuuta 2009.


title: Nina af Enehjelm

text: Nina af Enehjelm (s. 1960) on af Enehjelmin sukuun kuuluva suomalainen tietokirjailija ja toimittaja. Hän on kirjoittanut väitöskirjan misseistä, ja hänen muiden teostensa joukossa on Armi Kuuselaa käsittelevä "Armi Kuusela: myytti, julkkis ja supertähti" . Hän on myös entinen malli, manageri ja tiedotuspäällikkö.


title: Nina af Enehjelm

text: Enehjelm on ollut naimisissa Tapani Kansan kanssa. Parin seurustelu alkoi vuonna 1980. Heillä on yhteiset lapset Madeleine ja Edvard. Nuorempana Enehjelmillä oli romanssi Dodi Al-Fayedin kanssa.


title: Bertrand du Guesclin

text: Bertrand du Guesclin (n. 1320 – 13. heinäkuuta 1380) oli bretagnelainen sotilas, joka komensi Ranskan armeijaa satavuotisen sodan aikana. Hän oli yksi aikansa merkittävimmistä sotilaista ja hänellä oli suuri vaikutus siihen, että Ranskan kuningas Kaarle V kävi satavuotista sotaa menestyksekkäästi.


title: Bertrand du Guesclin

text: Du Guesclin oli kotoisin Dinanista, Bretagnesta. Hän syntyi alhaisen aatelisperheen esikoisena ja hänen isänsä oli Regnaut du Guesclin. Bertrand du Guesclinia pidettiin harvinaisen rumana. Aikalaiset kuvailivat häntä seuraavasti: litteä nenä, harmaat silmät, pitkät kädet ja suuret hartiat.


title: Bertrand du Guesclin

text: Satavuotinen sota syttyi vuonna 1339. Du Guesclin sai mainetta paikallisissa turnajaisissa 1340-luvulla. Ensimmäisen kerran hänen tiedetään osallistuneen sotatoimiin vuonna 1343, Bretagnen perimyssodassa. Tällöin hän oli Bretagnen herttua Kaarle Bloisin palveluksessa ja osallistui Rennesin kaupungin puolustukseen, kun englantilaiset piirittivät kaupunkia. Tämän jälkeen du Guesclin varusti äitinsä koruja vastaan saamillaan varoilla talonpoikaisjoukon, joka kävi sissisotaa englantilaisia vastaan. Kun hän onnistui kaappaamaan englantilaisten suuren rahalähetyksen, maksoi hän velkansa äidilleen. Vuoden 1350 kesällä du Guesclinin onnistui vallata Fougerayn linna sotajuonella. Hän kuitenkin menetti linnan englantilaisille kaksi vuotta myöhemmin.


title: Bertrand du Guesclin

text: Vuonna 1354 du Guesclin pelasti marsalkka Arnoul d'Audrehemin englantilaisten väijytyksestä, mistä ansiosta hänet lyötiin ritariksi. Ritarina hän saattoi johtaa helpommin toisia ritareita taistelussa. Du Guesclin osallistui uudestaan Rennesin puolustamiseen vuonna 1356. Vuoteen 1356 mennessä du Guesclin oli ammattisotilas. Hän sai merkittävästi mainetta toimistaan Bretagnen perimyssodassa.


title: Bertrand du Guesclin

text: Navarran kuningas Kaarle II liittoutui englantilaisten kanssa ja osallistui sotaan Normandiassa. Ranskan kruununperijä Kaarle palkkasi du Guesclinin johtamaan sotaa navarralaisia vastaan. 16. toukokuuta 1364 du Guesclin löi Navarran kuninkaan armeijan Seinen laaksossa käydyssä Cocherelin taistelussa. Tämän jälkeen du Guesclin johti armeijansa Normandiaan, jossa se valtasi Navarran Kaarlen omistukset. Navarran Kaarle teki tämän jälkeen rauhan Ranskan kuninkaan kanssa.


title: Bertrand du Guesclin

text: Kun sota Navarran kuningasta vastaan päättyi vuonna 1364, du Guesclin palasi takaisin Bretagnen herttua Kaarle Bloisin palvelukseen. Aurayn taistelussa syyskuussa 1364 herttua Kaarle kaatui ja du Guesclin vangittiin. Du Guesclinin lunnaat (40 000 floriinia) maksettiin Ranskan kuninkaan avustuksella ja hän siirtyi takaisin kuninkaan palvelukseen, tällä kertaa käymään sotaa Kastiliassa. Englannin kanssa oli solmittu aselepo ja Kastiliaan suunnatun sotaretken tarkoituksena oli päästä eroon toimettomina ryöstelleistä palkkasotureista.


title: Bertrand du Guesclin

text: Vuonna 1367 du Guesclin jäi jälleen englantilaisten vangiksi Nájeran taistelussa. Hän sai itse päättää lunnaidensa suuruuden ja asetti lunnassummaksi satatuhatta kultadoublonia. Ranskan kuningas maksoi lunnaat, minkä jälkeen du Guesclin johdatti uuden ranskalaisen armeijan takaisin Kastiliaan, josta hän palasi takaisin Ranskaan vuonna 1370. Lokakuussa 1370 Kaarle V nimitti hänet Ranskan konnetaabeliksi, joka oli ranskan armeijassa heti kuninkaan jälkeen seuraavaksi korkein komentaja. Seuraavaksi du Guesclin johti ranskalaisia joukkoja Akvitaniassa. Hän vältteli avoimia kenttätaisteluita ja valtasi englantilaisten tukikohtia yksi kerrallaan. Ranskalaiset valtasivat suurimman osan Akvitaniasta 1370-luvun alkuvuosina ja tammikuussa 1374 du Guesclin solmi aselevon englantilaisten komentajan, Juhana Gentin kanssa.


title: Bertrand du Guesclin

text: 1370-luvun lopulla Normandia ja Bretagne muuttuivat taas rauhattomiksi ja du Guesclin lähetettiin alueelle. Hän oli sotatoimissaan menestyksekäs ja tämän innoittamana Kaarle V yritti liittää Bretagnen herttuakunnan suoraan Ranskan kuninkaan alaisuuteen. Hanke kuitenkin epäonnistui, kun bretonilaiset nousivat vastustamaan suunnitelmaa. Seuraavaksi Kaarle lähetti du Guesclinin Languedociin, jossa du Guesclin valtasi ensin Chaliersin ja alkoi sitten piirittää Châteauneuf-de-Randonia. Du Guesclin sairastui piirityksen aikana kuumeeseen ja kuoli 13. heinäkuuta 1380. Hänen sydämensä haudattiin hänen kotikaupunkiinsa Dinaniin ja muu ruumis Saint-Denis'n basilikaan lähelle Pariisia.


title: Bertrand du Guesclin

text: Du Guesclin omisti koko aikuisikänsä sotimiselle. Hän kuoli lapsettomana ja lähes yhtä köyhänä kuin oli syntynyt.


title: Mykobakteerit

text: Mykobakteerit ovat aktinobakteerien luokkaan kuuluvia bakteereja, jotka muodostavat "Mycobacterium"-suvun. Sukuun kuuluu monia patogeeneja, joiden tiedetään aiheuttavan ihmisessä ja muissa nisäkkäissä vakavia tauteja kuten tuberkuloosia ja lepraa.


title: Mykobakteerit

text: Etuliite myko- ('vaha' tai 'sieni') tulee latinasta ja viittaa soluseinän vahamaisiin yhdisteisiin.


title: Mykobakteerit

text:
Mykobakteerit ovat aerobisia ja liikuntakyvyttömiä bakteereja (lukuun ottamatta lajia "M. marinum", jonka on osoitettu pystyvän liikkumaan makrofagin sisällä) ja tyypillisesti vastustuskykyisiä happovärjäykselle. Yleensä niissä ei myöskään ole endosporeja tai solukapselia. Vaikkakaan mykobakteerit eivät käytännön näkökulmasta (värjäytyminen) näytä luokittuvan gram-positiivisiin, ne luokitellaan haponkestäviksi gram-positiivisiksi bakteereiksi ulkokalvon puuttumisen takia. Kaikille mykobakteereille on yhteistä paksu soluseinä, joka on hydrofobinen, vahamainen ja runsaasti mykolaatteja sisältävä. Soluseinä suurelta osin tekee mykobakteereista kestäviä, sen rakenneosien biosynteesi taas on mahdollinen kohde uusille tuberkuloosilääkkeille.
Monet mykobakteerilajit sopeutuvat helposti ravinneköyhäänkin ympäristöön – käyttävät ammoniakkia tai aminohappoja typen lähteenä ja glyserolia hiilen lähteenä – kun saatavilla vain on kivennäisaineita. Ihanteellinen kasvulämpötila vaihtelee suuresti lajista riippuen, 25:stä yli 50:een celsiusasteeseen. Osaa lajeista on vaikea viljellä ja osan lisääntyminen on erittäin hidasta. Esimerkiksi "M. lepraen" jakautuminen saattaa kestää kaksikymmentäkin vuorokautta. Lisäksi käytettävissä olevat geenitekniset menetelmät eivät ole näiden lajien kohdalla yhtä runsaat.


title: Mykobakteerit

text: Mykobakteerit jakautuvat selvästi nopea- ja hidaskasvuisiin lajeihin ja silmälle näkyviä yhdyskuntia seitsemässä päivässä kehittävät lajit voidaan luokitella nopeiksi. Muodoltaan ne ovat joko suoria, tai hieman kaarevia 1-10 mikrometrin pituisia ja 0,2-0,6 mikrometrin paksuisia sauvoja.


title: Mykobakteerit

text: Jotkin lajit tuottavat karotenoidipigmenttejä ilman valoa, toiset vaativat fotoaktivaatiota pigmentin tuottamiseen. Fenotyypiltään mykobakteerit ovat lähimpänä "Nocardia"-, "Rhodococcus"- ja "Corynebacterium"- lajeja.


title: Mykobakteerit

text:
Mykobakteerit voivat levitä isäntäänsä tämän osoittamatta merkittäviä oireita. Esimerkiksi miljardit ihmiset kantavat oireettomana tuberkuloosibasillia ("M. tuberculosis"). Mykobakteeri-infektiot ovat huomattavan vaikeita hoidettavia, sillä bakteerit ovat vahvan soluseinänsä ansiosta luonnostaan vastustuskykyisiä monille antibiooteille kuten penisilliinille. Samasta syystä ne sietävät huomattavan hyvin happoja, emäksiä, puhdistusaineita ja eliöitten puolustustautumismiskeinoja. Klaritromysiini ja rifamysiini tehoavat useimpiin mykobakteereihin, mutta myös antibiooteille vastustuskykyisiä kantoja tunnetaan.
Muiden bakteeristen patogeenien lailla "M. tuberculosiksen" erittämillä proteiineilla ja pintaproteiineilla on merkittävä osuus bakteerin virulenssiin. Ekstrasytoplasmisia proteiineja, joiden tiedetään vaikuttavan tuberkuloosibakteerin virulenssiin, löydetään koko ajan lisää.


title: Mykobakteerit

text: Taudinmääritystä ja -hoitoa silmällä pitäen mykobakteerit luokitellaan useisiin pääryhmiin. M. tuberculosis -ryhmän bakteerit , jotka voivat aiheuttaa tuberkuloosia: "M. tuberculosis, M. bovis, M. africanum, and M. microti", lepraa aiheuttava M. leprae ja NTM (), johon kuuluvat kaikki muut mykobakteerit, jotka voivat aiheuttaa tuberkuloosia muistuttavaa keuhkotautia, lymfadeniittia, ihotauteja tai disseminoitunutta (levinnyttä) tautia.


title: Mykobakteerit

text: Aiemmin mykobakteerit luokiteltiin ulkonäön ja lisääntymisnopeuden perusteella. Nykyisin käytetään kladistiikan mukaista luokitusta.


title: Mykobakteerit

text: Ryhmän bakteerit aiheuttavat ihmisessä ja eläimissä tuberkuloosia. Ryhmään kuuluvia lajeja ovat:


title: Mykobakteerit

text: Ryhmän bakteerit tapasivat olla yleis- mutta ei keuhkoinfektioissa AIDS-potilaiden merkittävä kuolinsyy.


title: The Truth (Beanie Sigelin albumi)

text: The Truth on Beanie Sigelin esikoisalbumi, joka julkaistiin 29. helmikuuta 2000. Se debytoi Yhdysvalloissa Billboard 200 -listan viidennellä sijalla.


title: The B. Coming

text: The B. Coming on Beanie Sigelin kolmas studioalbumi, joka julkaistiin 29. maaliskuuta 2005. Se debytoi Yhdysvalloissa Billboard 200 -listan kolmannella sijalla.


title: The B. Coming

text: Feel It In The Air


title: The B. Coming

text: I Can’t Go On This Way


title: The B. Coming

text: Gotta Have It


title: The B. Coming

text: Purple Rain


title: The B. Coming

text: Oh Daddy


title: The B. Coming

text: Change


title: The B. Coming

text: Bread & Butter


title: The B. Coming

text: Flatline


title: The B. Coming

text: Look At Me Now


title: The B. Coming

text: It’s On


title: The B. Coming

text: Wanted (On The Run)


title: The B. Coming

text: Don't Stop


title: Susanna Tervaniemi

text: Susanna Tervaniemi on vuoden 2001 Miss Suomen ensimmäinen perintöprinsessa. Hänet valittiin vuoden 2002 Miss Skandinavia -kilpailun ensimmäiseksi perintöprinsessaksi. Hän on ollut julkisuudessa huumeisiin liittyneiden sotkujen takia. Hänet on tuomittu sakkoihin huumausaineen käyttörikoksista vuosina 2003 ja 2008. Ensin hän jäi kiinni hasiksesta ja ekstaasista, jälkimmäisellä kerralla kokaiinista.


title: Susanna Tervaniemi

text: Tervaniemi on kirjoittanut kolumnia rikoslehti Alibiin. Vuonna 2002 hän juonsi Yle TV2:n viihdeohjelmaa "Katso pois" yhdessä Teemu Virtasen kanssa.


title: Susanna Tervaniemi

text: Jussi Ahde on Tervaniemen entinen miesystävä.


title: Nina Autio

text: Nina Autio on suomalainen missi. Hän oli vuonna 1991 Miss Suomen ensimmäinen perintöprinsessa. Hän oli myös vuoden 1991 Suomen Neito ja vuoden 1992 Miss Skandinavia. Hän on kotoisin Tampereelta. Klamydia-yhtye julkaisi hänestä laulun "Nina Autio" albumillaan "Masturbaatio ilman käsiä" (1993).


title: Papoose

text: Shamele Mackie (s. 31. joulukuuta 1978), taiteilijanimeltään Papoose, on yhdysvaltalainen rap-artisti. Hän on syntynyt Brooklynissä, New Yorkissa.


title: Akateemiset rituaalit

text: Akateemiset rituaalit ovat etenkin yliopistoissa noudatettavia perinteisiä tapoja, joista jotkut ovat hyvinkin institutionalisoituneita. Kenties tunnetuin akateeminen rituaali ja juhla on promootio.


title: Akateemiset rituaalit

text: Akateemisen lukuvuoden juhlia ovat avajaiset, väitökset ja karonkat, virkaanastujaiset, vuosijuhla sekä publiikit.


title: Akateemiset rituaalit

text: Publiikkeja järjestetään Suomessa tyypillisesti joulu- ja toukokuussa vastavalmistuneille opiskelijoille. Esimerkiksi Jyväskylän yliopiston yhteiskuntatieteellisessä tiedekunnassa publiikki on järjestetty 1980-luvun alusta asti, ja sen ohjelmaan kuuluu todistuksen ojentamisen lisäksi jouluna joulupussin ja toukokuussa ruusun antaminen.


title: Akateemiset rituaalit

text: Euroopan yliopistokulttuurin rituaalien tausta ulottuu parituhatta vuotta ajassa taaksepäin ja ammentaa muotonsa antiikin olympialaisista, katolisen kirkon piispan vihkiäisistä sekä keskiajan ammattikuntakiltojen ja katedraalikoulujen initiaatioseremonioista.


title: V-Tyyli (albumi)

text: V-Tyyli on rap-artisti Junon toinen virallinen studioalbumi, joka julkaistiin 27. tammikuuta 2010. Sen julkaisi Monsp Records.


title: V-Tyyli (albumi)

text: V-Tyyli nousi ilmestymisviikollaan (5/2010) Suomen virallisen albumilistan sijalle 50. ja putosi pois seuraavalla viikolla. Erikoisliikkeiden myyntiä mittaavalla Rumban listalla levy oli yhteensä kolme viikkoa – parhaimmillaan sijalla 2. Kappaleesta "Tervetuloo, tervemenoo" on julkaistu musiikkivideo ja albumin kansitaiteen on tehnyt kuvataiteilija Ansver Oksman.


title: Fort William (Ontario)

text: Fort William on entinen satamakaupunki Ontarion provinssissa Kanadassa Yläjärven länsirannalla. Se yhdistyi 1. tammikuuta 1970 Port Arthurin, Neebingin ja McIntyren kaupunkien kanssa. Ne muodostivat nykyisen Thunder Bayn kaupungin.


title: Fort William (Ontario)

text: Vuonna 1679 Daniel Greysolon, Sieur du Lhut perusti turkiskauppa-aseman Kaministiquiajoen suulle. Ranskalaiset viranomaiset kuitenkin sulkivat kauppa-aseman 1696 turkisten ylitarjonnasta. Vuonna 1717 Zacharie Robutel, sieur de la Noue perusti samalle alueelle Fort Kaministiquian linnoituksen. Britannialaisten valloitettua suuren osan Uutta Ranskaa linnoitus hylättiin ja toiminnot siirrettiin Pigeonjoelle, Grand Portageen, Minnesotaan. Vuonna 1784 montrealilaiset kauppiaat muodostivat uuden turkiskauppaa harjoittavan North West Companyn.


title: Fort William (Ontario)

text: Amerikan vallankumouksen ja vuonna 1794 solmitun Jay Treaty -sopimuksen jälkeen Pigeonjoen alue siirtyi Yhdysvaltain omistukseen. Tästä huolimatta North West Company jatkoi toimintaansa alueella. Ongelmana kuitenkin oli Yhdysvaltojen verotus, minkä takia yhtiö päätti 1803 hylätä aseman ja perustaa 1807 uuden tukikohdan Kaministiquiajoen suulle. Tukikohdan nimeksi valittiin Fort Williams, North West Companyn johtajan William McGillivrayn mukaan. Linnoituksen maa-alue oli hankittu ojibway-intiaaneilta 30. heinäkuuta 1798 allekirjoitetulla sopimuksella. North West Companyn ja Hudson's Bay Companyn yhdistyttyä 1821 linnoitus jäi muiden tukikohtien varjoon ja toimi pienenä turkiskauppa-asemana. Linnoitus jäi 1880-luvulla Canadian Pacific Railway -rautatien ja hiilivuorten alle. Kopio linnoituksesta on rakennettu kauemmaksi ylävirtaan, paikkaan jossa Thomas Douglasin lähettämä Regiment de Meuron -joukko-osasto kokoontui ennen matkaa Red River Colonyyn. Paikalla sijaitsee nykyään Fort William Historical Park -puisto.


title: Fort William (Ontario)

text: Huhtikuussa 1892 osa Neebingin kylästä liitettiin Fort Williammiin. Huhtikuussa 1907 Fort William sai kaupunkioikeudet ja vuoden 1969 lopussa kaupunki lakkautettiin sen yhdistyessä Port Arthurin, Neebingin ja McIntyren kaupunkien kanssa muodostaen nykyisen Thunder Bayn kaupungin.


title: Fort William

text: Fort William voi viitata seuraaviin paikkoihin:


title: Brent Sutter

text: Brent Colin Sutter (s. 10. kesäkuuta 1962 Viking, Alberta, Kanada) on kanadalainen jääkiekkovalmentaja ja entinen jääkiekkoilija, pelipaikaltaan keskushyökkääjä. Brentin veljet Ron, Duane, Rich, Darryl ja Brian olivat myös jääkiekkoilijoita, jotka kaikki pelasivat urallaan NHL:ssä. Sutter pelasi NHL-urallaan New York Islandersissa ja Chicago Blackhawksissa 1111 runkosarjan ottelua, joissa teki tehopisteet 363+466=829 ja sai 1054 rangaistusminuuttia.


title: Brent Sutter

text: Ennen NHL-uraansa Sutter pelasi juniorina WHL:n Lethbridge Broncosissa vuosina 1979–1982. New York Islanders varasi Sutterin ensimmäisellä kierroksella varausvuorolla 17.


title: Brent Sutter

text: Sutter pelasi ensimmäiset pelinsä NHL:ssä kaudella 1980–1981, jolloin hän teki Islandersissa kolmessa runkosarjan ottelussa tehopisteet 2+2=4. Seuraavalla kaudella Sutter vakiinnutti paikkansa NHL:ssä tekemällä runkosarjassa 43 ottelussa tehopisteet 21+22=43.


title: Brent Sutter

text: Sutter pelasi Islandersissa 12 kautta ja voitti tänä aikana yhdessä veljensä Duanen kanssa Stanley Cupin vuosina 1982 ja 1983.


title: Brent Sutter

text: Kesken kauden 1991-1992 Sutter kaupattiin Chicago Blackhawksiin yhdessä Brad Lauerin kanssa vaihdossa Adam Creightoniin ja Steve Thomasiin. Sutter pelasi Chicagossa seitsemän kautta vuosina 1991–1998 ennen kuin lopetti uransa vuonna 1998.


title: Brent Sutter

text: Peliuran jälkeen Sutter siirtyi valmentajaksi. Kaudet 1999–2007 hän valmensi omistamaansa joukkuetta Red Deer Rebelsia WHL:ssä. Sutter toimi kaudet 2007–2009 NHL:ssä New Jersey Devilsin päävalmentajana. Hän jätti tehtävänsä kauden 2008–2009 jälkeen perhesyihin vedoten. Vain kaksi viikkoa eroilmoituksensa jälkeen Sutter teki sopimuksen Calgary Flamesin kanssa ja toimii kaudella 2009–2010 joukkueen päävalmentajana.


title: Brent Sutter

text: Sutterilla on vaimonsa Connien kanssa kolme lasta, pojat Brandon ja Merrick sekä tytär Brooke. Harris • Potvin • Gillies • Price • McKendry • Bossy • Tambellini • D. Sutter • Brent Sutter • Boutilier • Flatley • LaFontaine • Diduck • MacPherson • Dalgarno • King • Fitzgerald • Chynoweth • Cheveldayoff • Chyzowski • Scissons • Lachance • Kasparaitis • Bertuzzi • Lindros • Redden • Dumont • Luongo • Brewer • Rupp • Connolly • Pyatt • Mezei • Kudroč • DiPietro • Torres • Bergenheim • Nilsson • Nokelainen • O’Marra • Okposo • Bailey


title: Töpöhelttaotsa

text: Töpöhelttaotsa ("Astrapia brevicauda") on Papua-Uudessa-Guineassa tavattava paratiisilintuihin kuuluva varpuslintulaji.


title: Töpöhelttaotsa

text: Kooltaan töpöhelttaotsa on noin 23 cm. Naaras on kooltaan hieman koirasta pienempi. Selästään, siivistään ja vatsastaan laji on väriltään musta. Päälaki ja niska ovat kellertävän vihreät. Nokan alapuolella on pienet siniset heltat ja otsan suurikokoinen heltta on keltainen. Linnun pyrstö on hyvin lyhyt, lähes olematon. Töpöhelttaotsa muistuttaa ulkonäöltään helttaotsaa ("Astrapia carunculata"), mutta eroaa siitä pienemmän kokonsa ja lyhyemmän pyrstönsä perusteella.


title: Töpöhelttaotsa

text: Töpöhelttaotsaa tavataan Papua-Uuden-Guinean keski- ja länsiosissa. Lajin elinympäristöä ovat metsät ja metsien reunat. Lajia tavataan metsistä, jotka sijaitsevat 1 600–2 600 metrin korkeudella merenpinnasta.


title: Töpöhelttaotsa

text: Töpöhelttaotsa pesii ympäri vuoden lukuun ottamatta maalis- ja marraskuuta. Koirailla on usein pesä useamman naaraan kanssa. Pesä on tukeva ja kuppimainen. Naaras munii yhden munan ja hautoo sitä vajaat kolme viikkoa.


title: Töpöhelttaotsa

text: Töpöhelttaotsan ravinto koostuu pääosin hedelmistä. Lisäksi laji syö pieniä selkärangattomia. Poikasia ruokitaan hyönteisillä sekä sammakoilla ja liskoilla.


title: Brnon kaupunginmuseo

text: Brnon kaupunginmuseo () on museo Brnon kaupungissa, Tšekissä. Se on nykyään Špilberkin linnassa.


title: Brnon kaupunginmuseo

text: Museo avattiin 18. syyskuuta 1904 Brnon pormestarin Augustin Wieserin valtaanastumisen 10-vuotispäivänä. Museo sijaitsi nykyisessä uudessa kaupungintalossa. Rakennuksessa oli aiemmin ollut rikkaan porvarin Heinrich Gomperzin luoma näyttely, josta tuli osa museota sen perustamisen jälkeen. Špilberkin linnaan museo siirtyi vuonna 1960.


title: Brnon kaupunginmuseo

text: Brnon kaupunginmuseo omistaa kolme merkittävää kohdetta Brnossa. Špilberkin linnan lisäksi museon hallussa on Měnínin portti, joka on säilynyt ainoana porttina keskiaikaisesta linnoituksesta, ja Unescon maailmanperintöluetteloon kuuluva Villa Tugendhat.


title: Tainionvirta

text: Tainionvirta on joki, joka alkaa Hartolan Jääsjärvestä. Jokireitti on n. 20 km pitkä ja siinä on viisi koskea. Pudotusta koko matkalle tulee noin seitsemän metriä. Tainionvirta laskee Sysmässä Päijänteeseen.


title: Tainionvirta

text: Tainionvirta on runsas kalajoki ja sen tyypillisiä kaloja ovat taimen ja harjus. Tainionvirran kalastuskausi alkaa jo aikaisin keväällä. Virtaus on tarpeeksi hidasta, jotta kalastus onnistuu kylmän veden aikaan.


title: Encyclopædia Hebraica

text: Encyclopædia Hebraica () on hepreankielinen tietosanakirja, joka julkaistiin 1900-luvun jälkipuoliskolla.


title: Encyclopædia Hebraica

text: Kustantaja Bracha Peli julkaisi yleisen ensyklopedian, jonka päätoimittajana oli professori Joseph Klausner. Bracha Pelin poika Alexander Peli halusi tehdä kattavamman tietosanakirjan.


title: Encyclopædia Hebraica

text: "Encyclopædia Hebraica" alkoi edetä kesällä 1944, kun perustettiin komitea pohtimaan tietosanakirjan tavoitteita. Ensimmäisen osan painatus alkoi kesällä 1948 samaan aikaan kuin Israelin valtio perustettiin. Tietosanakirjan toteuttamisesta vastanneen työryhmän kunniapuheenjohtajana toimi Israelin presidentti, professori Chaim Weizmann.


title: Encyclopædia Hebraica

text: Ensimmäinen osa sisälsi hakusanat Alef–Australia (אוסטרליה). Tietosanakirjan ensimmäinen kuva oli Israelin itsenäisyysjulistus. Tietosanakirjan viimeinen hakusana on "Tišrei" (תשרי).


title: Loistokaija

text:
Loistokaija ("Polytelis swainsonii") on kaakkoisaustralialainen kaijalaji. Sen tieteellinen nimi on annettu englantilaisen lintutieteilijä William Swainsonin mukaan.
Linnun pituus on noin 40 cm ja paino 132–157 grammaa. Koiraan höyhenpuku on pääosin vihreä, alapuolelta kellanvihreä, sen otsa, posket ja kurkku ovat keltaiset, rinnan poikki kulkee leveä punainen vyö ja päälaki sinihohtoinen. Naaras on lähes kokonaan vihreä, reisihöyhet ovat oranssinkeltaiset. Nokka on korallinpunainen, koivet harmaat ja iiris kellanoranssi (koiras) tai keltainen (naaras). Nuori lintu muistuttaa naarasta, sen iiris on vaalean ruskea.


title: Loistokaija

text: Loistokaijat elävät Australian kaakkoisosassa Uudessa Etelä-Walesissa ja Victoriassa. Kanta on keskittynyt Murrumbidgee- ja Castlereaghjokien valuma-alueille. Lajin populaation koko on noin 6 500 aikuista yksilöä. Se on uhanalainen elinympäristöjen tuhoutumisen takia, sillä metsiä on hakattu muun muassa maanviljelyn, polttopuiden keräilyn ja vieraiden puulajien kasvattamisen tieltä.


title: Loistokaija

text: Loistokaija on suosittu häkkilintu.


title: Loistokaija

text: Loistokaijan elinympäristöä ovat jokivarsien eukalyptusmetsiköt, esiintymisalueen itäosissa laji elää myös metsänreunoissa ja avoimissa metsissä.


title: Loistokaija

text: Loistokaijan pesintä tapahtuu syys–joulukuussa. Pesä on tavallisesti vesistön lähellä kasvavan eukalyptuksen kolossa tai lahossa oksassa. Naaras munii neljästä kuuteen munaa, joita se hautoo keskimäärin 22 päivää. Koiras tuo hautovalle naaraalle ruokaa pari-kolme kertaa päivässä. Poikaset jättävät pesän kuukauden ikäisinä.


title: Loistokaija

text: Lajin ruokavalio koostuu hedelmistä, pähkinöistä, siemenistä, marjoista, silmuista, kukista ja medestä. Se ruokailee usein yhdessä undulaattien kanssa.


title: WorldView

text: WorldView on yhdysvaltalaisen DigitalGlobe-yhtiön kaukokartoitussatelliittien perhe.


title: WorldView

text: Satelliitteja on laukaistu kaksi. Niitä edelsi Quickbird-satelliitit.


title: WorldView

text: Ball Aerospace rakensi DigitalGlobe-yhtiölle yhtiön toisen kuvaavan kaukokartoitussatelliitin, jonka pääasiallinen asiakas on Yhdysvaltain tiedusteluun liittyvä National Imagery and Mapping Agency (NIMA) organisaatio. Satelliitti pystyy ottamaan mustavalkovalokuvia 500 000 neliökilometristä vuorokaudessa. Satelliitti toimii noin 7 vuotta 450 km korkealla radallaan. Sen massa on 2500 kg.


title: WorldView

text: WorldView 2 on toinen sarjan satelliitti, joka laukaistiin 8. lokakuuta 2009.


title: WorldView

text: Satelliitti toimii 770 km:n korkeudessa. Se ottaa pankromaattista kuvaa puolen metrin resoluutiolla ja multispektraalista kuvaa noin kahden metrin tarkkuudella. Tarkkuus on parempi kuin ensimmäisellä satelliitilla ja tämän uskotaan lisäävän kaupallista kysyntää. Kameran optiikkaa kuvaa sen teleskoopin halkaisija: 110 cm.


title: WorldView

text: Satelliitin rakensi koloradolainen Ball Aerospace. Satelliitti painaa 2800 kg ja se toimii 7 vuotta.


title: Teräsmyrskyssä

text: Teräsmyrskyssä () on saksalaisen Ernst Jüngerin kirjoittama muistelma ensimmäisestä maailmansodasta. Teos perustuu hänen omaan sotapäiväkirjaansa. "Teräsmyrskyssä" julkaistiin ensimmäisen kerran vuonna 1920.


title: Teräsmyrskyssä

text: "Teräsmyrskyssä" kuvaa Jüngerin kokemuksia Saksan länsirintamalla joulukuusta 1914 elokuuhun 1918. Jünger julkaisi kirjan aluksi omakustanteena, ja hän muokkasi teosta useasti, niin että viimeinen, seitsemäs versio julkaistiin vuonna 1978. Suomennos perustuu vuoden 1978 julkaisuun.


title: Teräsmyrskyssä

text: Kirjasta tuli tavattoman suosittu Saksassa 1920-luvulla, ja se oli maan toiseksi myydyin kirja Thomas Mannin "Buddenbrookien" jälkeen. Jünger kuvaa teoksessa sotilasuraansa 73. fusilieerirykmentissä (1. hannoverilainen). Hän osallistui taisteluihin mm. Champagnessa, Les Épargesissa, Arrasissa, Guillemontissa, Ypresissä ja Cambraissa sekä Saksan kevätoffensiivissa. Hän haavoittui sodassa 14 kertaa, joista viisi luodin osumasta. Vakavin Jüngerin haavoittumistapaus sattui 23.8.1918, kun luoti lävisti hänen rintakehänsä.


title: Kanzashi

text: Nykyään kanzasheja käyttävät useimmiten morsiamet ja ammattimaiset kimonon käyttäjät kuten geishat, tayūt ja yūjot sekä perinteisten taiteenlajien taitajat. Nuoret japanilaiset naiset ovat kuitenkin alkaneet käyttää kanzasheja lisäämään elegantin osan pukuunsa.


title: Kanzashi

text:
Kanzasheja valmistetaan monista eri materiaaleista kuten lakatusta puusta, kullalla tai hopealla
päällystetystä metallista, kilpikonnankuoresta, silkistä ja muovista. Varhaiset bakeliittikanzashit ovat haluttuja keräilyesineitä.


title: Kanzashi

text: Kanzasheja on monenlaisia ja niitä käytetään monin eri tavoin. Geisha kanzashien tyyli ja sijoitus osoittavat valistuneelle katsojalle hänen statuksensa ensi silmäykseltä. Maikot käyttävät enemmän ja koristeellisemia kanzasheja kuin geishat ja etenevät koulutuksensa mukaan kampauksesta toiseen, joihin liittyvät tietyllä tavalla puetut kanzashit.


title: Elmo (nukkehahmo)

text: Elmo on fiktiivinen hahmo lasten televisiosarjassa "Seesamtie". Hän on karvainen, punainen muppetti, jolla on isot valkoiset silmät ja oranssi nenä. Elmon paras ystävä on Zoe-niminen muppetti.


title: Elmo (nukkehahmo)

text: Elmo puhuu itsestään kolmannessa persoonassa, esimerkiksi Elmo ei sano, että ""minulla on kysymys"", vaan sanoo ""Elmolla on kysymys"". Se johtuu osittain siitä, että hänet kuvataan vasta kolme vuotta vanhana.


title: Heikki Järn

text: Heikki Allan Järn (s. 23. syyskuuta 1941 Karkkila) on suomalainen jääkiekkopuolustaja. Hän pelasi koko uransa HIFK:ssa vuosina 1964–1972. Järn voitti siellä kapteenina kaksi Suomen mestaruutta (1969 ja 1970) sekä kaksi SM-pronssia (1971 ja 1972).


title: Heikki Järn

text: Järn pelasi urallaan myös yhdet MM-kilpailut Sveitsissä vuonna 1971 sekä Sapporon talviolympialaisissa vuonna 1972.


title: Ivo Žďárek

text: Ivo Žďárek (6. marraskuuta 1960 – 20. syyskuuta 2008) oli tšekkiläinen diplomaatti. Hän opiskeli muun muassa Stanfordin yliopistolla. Hän oli vuosina 1995–1999 pääkonsulina Shanghaissa, Kiinassa. Vuosina 2004–2008 hän oli suurlähettiläänä Vietnamissa ja elokuusta 2008 Pakistanissa.


title: Ivo Žďárek

text: Žďárek kuoli terrorismin uhrina, kun Islamabadin Marriott-hotelli joutui pommituksen kohteeksi Pakistanissa syyskuussa 2008. Hänellä oli vaimo ja kaksi lasta.


title: Tarpon Springs

text: Tarpon Springs on kaupunki Floridan osavaltiossa Yhdysvalloissa. Kaupunki kuuluu Pinellasin piirikuntaan. Vuonna 2007 tehdyn väestönlaskennan mukaan kaupungissa asui 23 074 asukasta. Pinta-alaa Tarpon Springsillä on 43,8 neliökilometriä. Kaupungin pormestarina toimii David O. Archie.


title: Tarpon Springs

text: Kreikalle kuuluvat Egeanmeren saaret Sými ja Kálymnos ovat solmineet Tarpon Springsin kanssa ystävyyskaupunkisuhteet.


title: Tarpon Springs

text: Vuoden 2007 väestönlaskennan mukaan Tarpon Springsissä asui 23 074 ihmistä, joista naisia oli 11 796 ja miehiä 11 278. Kaupungin väestöstä 74,1 prosenttia oli valkoisia, 12,4 % mustia tai afroamerikkalaisia, 4,3 % aasialaisia, 0,8 % amerikanintiaaneja tai Alaskasta kotoisin olevia, 0,1 % Havaijilta tai muilta Tyynenmeren saarilta kotoisin olevia ja 6,2 % muiden rotujen edustajia. Kahta tai useampaa rotua edustavia oli 2,1 %. Hispaanoja ja latinoja oli 14,7 % väestöstä.


title: Tarpon Springs

text: Väestön keski-ikä oli 47,7 vuotta. Alle viisivuotiaita oli vuonna 2007 860, 18 vuotta täyttäneitä 18 738 ja yli 65-vuotiaita 5 570.


title: Tarpon Springs

text: Tarpon Springsissä asuu prosentuaalisesti eniten kreikkalaisperäistä väestöä kuin missään muualla Yhdysvalloissa.


title: Miroslav Vodovnik

text: Miroslav "Miran" Vodovnik (s. 11. syyskuuta 1977 Maribor, Jugoslavia) on slovenialainen kuulantyöntäjä.


title: Miroslav Vodovnik

text: Vodovnik sijoittui Ateenan olympialaisissa 2004 yhdenneksitoista tuloksella 19,34. Birminghamin sisäratojen EM-kilpailuissa 2007 hän oli seitsemäs työnnettyään 19,46 ja saman vuoden Osakan MM-kilpailuissa kuudes tuloksella 20,67. Berliinin MM-kisoissa 2009 hän sijoittui kahdeksanneksi työnnettyään 20,50. Dohan sisäratojen MM-kilpailuissa 2010, Barcelonan EM-kilpailuissa 2010 ja Pariisin sisäratojen EM-kilpailuissa 2011 hän karsiutui.


title: Miroslav Vodovnik

text: Vodovnik teki ennätyksensä 20,76 voittaessaan Euroopan cupin ykkösliigan kilpailun Thessalonikissa 2007. Hallissa hän on työntänyt parhaimmillaan 20,68 vuonna 2008. Kiekonheitossa hänen ennätyksensä on 53,61. Hän on voittanut useita Slovenian kuulantyöntömestaruuksia.


title: Konna ja Koukku jyrää taas

text: Konna ja koukku jyrää taas (DVD-julkaisussa nimellä "Konna ja koukku 2") on Hal Needhamin ohjaama "Konnan ja Koukun" jatko-osa, joka valmistui vuonna 1980. Elokuvassa ovat mukana kaikki ensimmäisen osan näyttelijät.


title: Konna ja Koukku jyrää taas

text: Tällä kertaa Iso-Enos Burdette ja hänen poikansa Pikku-Enos haluavat Bo ”Bandit” Darvillen lähtevän matkaan lastinaan tiine elefantti. Bo on kuitenkin eronnut naisystävästään Carriesta ja ratkennut juomaan. Vanha ystävä, rekkakuski Cledus ”Lumimies” Snow, houkuttelee Carrien mukaansa ja pian kolmikko onkin jo tien päällä. Matkalla he törmäävät eksyneeseen lääkäriin, joka toteaa norsun olevan tiine, ja matka mutkistuu. Lisäksi šeriffi Bufford T. Justice aikoo maksaa kalavelat Bo’lle.


title: Konna ja Koukku jyrää taas

text: "Video-oppaassa" vuodelta 1994 Bello Romano näki jatko-osassa rahastuksen makua ja antoi sille kaksi tähteä viidestä, kun ensimmäinen "Konna ja Koukku" sai häneltä kolme tähteä.


title: Solar Impulse

text: Solar Impulse on hanke, jonka tavoitteena on rakentaa aurinkoenergialla maailman ympäri lentävä lentokone.


title: Solar Impulse

text: Solar Impulse 1, 2009 kesällä valmistunut prototyyppi (rekisteritunnus HB-SIA).


title: Solar Impulse

text: Solar Impulse 2, ensilentonsa kesäkuussa 2014 lentänyt kone (rekisteritunnus HB-SIB).


title: Solar Impulse

text: Solar Impulse -hankkeen johtohahmo on sveitsiläinen Bertrand Piccard, joka vuonna 1993 oli mukana kiertämässä maapalloa Orbiter 3 -helium-kuumailmapallolla. Hankkeen tukijoiden lukuisasta joukosta löytyvät muun muassa ESA ja hankkeen pääasiallinen tieteellistä apua antava taho, sveitsiläinen École Polytechnique Fédérale de Lausanne -oppilaitos. 2009 projektin budjetiksi kerrottiin 98 miljoonaa dollaria.


title: Solar Impulse

text: Lentokoneen siipien kärkiväli on suunniteltu suureksi isomman aurinkopaneelipinta-alan sekä tavoiteltujen aerodynaamisten ominaisuuksien vuoksi (mahdollistaa moottoritehon pienentämisen). Suurin lentokoneen suorituskykyä rajoittava yksittäinen tekijä on akkujen energiatiheys ja painon pitämiseksi kurissa kone on suunniteltu vain yhdelle henkilölle. Tämä taas, ohjaamon ahtauden vuoksi inhimillisistä syistä estää välilaskuttoman lennon.


title: Solar Impulse

text: Lentokoneeseen kaavailtujen aurinkokennojen valinnassa ratkaisivat hyötysuhde ja niiden paino. Valitut kennot ovat ohuita yksikidepiikennoja, joiden hyötysuhde on noin 20 %.


title: Solar Impulse

text:
Jos akkujen energiatiheyttä saataisiin nostettua tarpeeksi, tulisivat kahden lentäjän voimin suoritettavat pitkät lennot mahdollisiksi, ehkä jopa välilaskuton lento maailman ympäri.
Vuonna 2003 alkaneen projektin päämääränä vuodelle 2009 oli saada valmiiksi protyyppikone HB-SIA, joka paljastettiinkin tuon vuoden kesäkuussa
Loput ennakkosuunnitelman etapit olivat: koelennot ja ensimmäinen yölento protyypillä 2010, varsinaisen koneen HB-SIB:n rakentaminen 2012 ja lopulta maailmanympärilento vuonna 2014
Heinäkuussa 2010 HB-SIA-kone lensi ensimmäisen yölentonsa. Kone nousi ilmaan varhain keskiviikkoaamuna 7. heinäkuuta Payernen lentoasemalta. André Borschbergin ohjaama kone kiersi ympyrää Sveitsin taivaalla 26 tuntia, kunnes laskeutui takaisin Payerneen torstaiaamuna. Kone saavutti lennon aikana sekä maksiminopeutensa (68 solmua) että -korkeutensa (8 564 metriä). Lento oli ensimmäinen yön yli kestänyt lento aurinkovoimalla toimivalla koneella.


title: Solar Impulse

text: Toukokuussa 2011 HB-SIA-kone lensi ensimmäisen kansainvälisen lentonsa Sveitsin Payernesta Belgiaan, Brysselin lentoasemalle. Lento kesti 12 tuntia 59 minuuttia. Lentomatka oli 630 km ja keskinopeus noin 50 km/h.


title: Solar Impulse

text: Toukokuussa 2012 HB-SIA-kone lähti ensimmäiselle mannertenväliselle lennolleen Payernesta Marokkoon. Ensimmäinen osuus oli Payerne-Madrid. Matka kesti 17 tuntia keskinopeudella 89 km/h. Toinen osuus oli Madrid-Rabat. Lentoreitin pituus oli 830 km ja matka kesti noin 19 tuntia. Lentomatkaa kertyi kaikkiaan 990 km keskinopeudella 52 km/h. Matkan aikana kone nousi yli 8,2 kilometrin korkeuteen hyytäviin lämpötiloihin. HB-SIA-kone laskeutui Rabat-Salen lentokentälle 5. kesäkuuta 2012 klo 23.30 paikallista aikaa. Piccard käytti lennon aikana happinaamaria. Viiden päivän kuluttua HB-SIA-kone jatkaa matkaansa Ouarzazateen Etelä-Marokkoon, jonne on tarkoitus rakentaa maailman suurin aurinkoenergiavoimala.


title: Solar Impulse

text: Yhden hengen miehityksellä lentävällä Solar Impulse 2 -koneella lennettiin maapallon ympäri vuosina 2015–2016. Lento ei kuitenkaan tapahtunut välilaskutta, vaan hieman päiväntasaajan pohjoispuolella suoritettavalle maailmankierrolle tehtiin useita välilaskuja, pääasiassa lentäjän vaihtamiseksi, mutta myös hankkeen ja koneen esittelemiseksi. Lento alkoi 9. maaliskuuta 2015 Abu Dhabista Arabiemiraateista. Sen etapit kestivät 1–5 päivää. Kone joutui jäämään Havaijille korjattavaksi lähes kymmeneksi kuukaudeksi ja sen matka jatkui sieltä huhtikuussa 2016. Maailmanympärilento päättyi Abu Dhabiin Arabiemiraateissa 26. heinäkuuta 2016. Viimeinen lento-osuus lähti Kairosta Egyptistä ja kesti 48 tuntia. Konetta ohjasivat maailmanympärilennolla vuorotellen sveitsiläiset Bertrand Piccard ja Andre Borschberg. Kone lentää suunnilleen auton nopeudella, ideaalinopeuden ollessa noin 45 km/h, mutta nopeus voidaan tuplata siitä päiväsaikaan, kun auringonsäteet ovat voimakkaimmillaan.


title: The Last Kiss

text: The Last Kiss on rap-artisti Jadakissin kolmas studioalbumi. Albumi julkaistiin Yhdysvalloissa 7. huhtikuuta 2009.


title: The Last Kiss

text: Albumi sijoittui kolmannelle sijalle Billboard 200 -listalla 135 000 kappaleen viikkomyynnillään. Nyt albumia on myyty Yhdysvalloissa yli 320 000 kappaletta.


title: Musta syyskuu

text: Musta syyskuu tarkoittaa seuraavia asioita


title: Mikael Hedlund

text: Mikael Hedlund (s. 1976) on ruotsalaisen Hypocrisy-yhtyeen basisti. Hän liittyi Hypocrisyyn vuonna 1992 ja on soittanut yhtyeen jokaisella levyllä.


title: Mikael Hedlund

text: Hedlund asuu Saksassa.


title: Adam Goldstein

text: Adam Michael Goldstein (30. maaliskuuta 1973 Philadelphia – 28. elokuuta 2009 New York) oli yhdysvaltalainen DJ ja remixaaja. Hänet tunnettiin myös hänen taiteilijanimellään DJ AM. Hän työsti muun muassa Papa Roachin, Madonnan ja Will Smithin albumeita. Hän kuului myös Crazy Town -ja TRV$DJAM -yhtyeisiin ja toimi rumpalina Time in Malta -yhtyeessä.


title: Adam Goldstein

text: Goldstein syntyi Philadelphiassa, Pennsylvanian osavaltiossa 30. maaliskuuta 1973. Hän syntyi juutalaiseen perheeseen. Hänen isänsä käytti erilaisia lääkkeitä päihtymistarkoitukseen ja oli salaa homoseksuaali. Hänen isänsä joutui myös vankilaan syyllistyttyään pankkipetokseen. Hän kuoli vankilassa myöhemmin AIDSiin. Myöhemmin myös Adam alkoi käyttää huumeita ja hänen äitinsä vei hänet hoitoon.


title: Adam Goldstein

text: 20-vuotiaana Adam aloitti DJ-uransa, nähdessään Herbie Hancockin esittämässä kappalettaan "Rockit" Grammy Awardsissa. Adam myös taisteli huumeriippuvuuttaan, erityisesti crackia vastaan. Hän yritti myös itsemurhaa, mutta epäonnistui siinä, koska ase ei lauennut. Pian sen jälkeen Adam raitistui hieman ja meni AA-tapaamisiin ja keskittyi DJ:n uraansa. Adam katkaisi myös välinsä ystäviinsä, jotka yhä käyttivät lääkkeitä. Hän sai myös töitä eri klubeilta DJ:nä. Raitistuttuaan hän menetti painostaan 60 paunaa. Adam pysyi myös 11 vuotta raittiina.


title: Adam Goldstein

text: Perjantaina 28. elokuuta 2009 kello 17.20 Goldstein löydettiin kuolleena hänen New Yorkin asunnostaan. Kuolinsyyksi todettiin "akuutti päihtymistila". Hän oli kuollut kokaiinin, oksikodonin, hydrokodonin, loratsepaamin, klonatsepaamin, alpratsolaamin, difenhydramiinin (Benadryl) ja levamisolin yhteisvaikutukseen.


title: Adam Goldstein

text: Adam Goldsteiniä parodioitiin komediasarja South Parkin 13. tuotantokauden kahdeksannessa "Dead Celebrities" -jaksossa, jossa Kyle Broflovskiin veli Ike näkee kuolleita julkkiksia mukaan lukien Michael Jacksonin haamu.


title: Alice in den Städten

text: Alice in den Städten (esitetty Suomessa myös nimellä "Alice kaupungissa") on Wim Wendersin ohjaama saksalainen road movie vuodelta 1974. Se on ensimmäinen osa Wendersin kolmiosaisesta tie-elokuvien sarjasta, johon kuuluvat lisäksi elokuvat "Väärä liike" (1975) ja "Kings of the Road" (1976).


title: Alice in den Städten

text: Mustavalkoisena kuvattu "Alice in den Städten" oli ensimmäinen Wendersin ohjaustyö, jonka kuvaukset tehtiin osittain Yhdysvalloissa. Elokuva voitti vuoden 1974 Saksan kriitikoiden palkinnon. Sitä on verrattu usein elokuvaan "Chaplinin poika".


title: Alice in den Städten

text: Valokuvaaja-journalisti Phillip Winterille (Rüdiger Vogler) on annettu tehtäväksi kirjoittaa Yhdysvaltoja käsittelevä artikkeli, mutta tehtyään matkan maahan hän ei onnistukaan kirjoittamaan siellä näkemistään asioista. Niinpä Winter päättää palata kotiin. Sattuman oikusta hänen matkaansa tarttuu Alice-niminen yhdeksänvuotias pikkutyttö, jonka kanssa hän matkustaa ympäri Saksaa tavoitteenaan löytää tytön isoäiti. Alicella (Yella Rottländer) ei ole minkäänlaista käsitystä siitä, missä tämä asuu, ja ainoana vihjeenä isoäidin olinpaikasta heillä onkin kuva tämän asunnon etuovesta, jossa ei näy talon numeroa.


title: Kairon sopimus

text: Kairon sopimus oli 27. syyskuuta 1970 Jordanian sisällissodan lopettamiseksi solmittu sopimus. 27. syyskuuta solmittiin rauhansopimus Kairossa Jordanian kuningas Husseinin ja Palestiinan vapautusjärjestön johtajan Jasser Arafatin välille.


title: Kairon sopimus

text: Nasserin johtama Egypti ja monet muuta arabimaat halusivat säilyttää arabien yhtenäisyyden ja sen takia tukivat sopimuksen tekoa. Sopimuksen solmimisen takia PFLP vapautti kaappaamiensa lentokoneiden matkustajat. Sopimus syntyi Egyptin presidentti Gamal Abdel Nasserin aloitteesta. Nasser itse kuoli sydänkohtaukseen seuraavana päivänä. Hajaannus arabimaailmassa olisi merkinnyt Nasserille uutta suurta takaiskua.


title: Kairon sopimus

text: Kairon arabivaltioiden kokoukseen osallistui yhdeksän arabivaltiota. Joukossa oli muun muassa Sudanin presidentti Jaafar Nimeiry, joka oli ollut mukana välitysprosessia valmisteltaessa sekä Saudi-Arabian kuningas Faisal, Kuwaitin emiiri Sabah III Al-Salim Al-Sabah, Libyan johtaja Muammar Gaddafi, Libanonin presidentti Suleiman Franjeh, Tunisian pääministeri Bahi Ladgham sekä Pohjois-Jemenin edustaja Ahmed al-Shami.


title: Kairon sopimus

text: Nasser oli vedonnut tulitaukoon Jordanian ja PLO:n välille. Neljätoistakohtaisessa sopimuksessa määrättiin sotilaalliset operaatiot lopettavaksi ja sotavankien vapautus sekä joukkojen vetäminen normaaleihin tukikohtiinsa. Sopimuksessa määriteltiin myös aselevon valvontakomission valtuudet ja velvoitteet.


title: Kairon sopimus

text: Kuningas Hussein nimitti 26. syyskuuta Jordaniaan uuden hallituksen, jonka pääministeriksi tuli palestiinalainen Ahmed Toukan, mutta hallituksessa istuvien sotilashenkilöiden läsnäolo ei vedonnut vastapuoleen ja 70-vuotiaalla Toukanilla ei ollut palestiinalaisten täyttä tukea. Jordanian kuningas ja Palestiinan vapautusjärjestön johtaja Jasser Arafat allekirjoittivat 13. marraskuuta Ammanissa sopimuksen, jonka laatijana oli tunisialainen diplomaatti Bahi Ladgham.


title: Maikkulan koulu

text: Maikkulan koulu on Oulussa sijaitseva yhtenäiskoulu, joka on perustettu vuonna 2010. Maikkulan yhtenäiskoulu kattaa peruskoulun kaikki vuosiluokat yhdestä yhdeksään. Vuosiluokat 1-6 saavat opetusta vuonna 1989 valmistuneessa Maikkulanraitin alakoulussa ja vuosiluokat 7-9 viereisessä kaksi vuotta myöhemmin valmistuneessa Maikkulan yläkoulussa. Koulun rehtorina toimii Mauno Hiltunen.


title: Leon Jackson

text: Leon Jackson (s. 30. joulukuuta 1988 Whitburn, West Lothian, Skotlanti) on skotlantilainen laulaja, joka voitti brittiläisen "The X Factor" -kykyjenetsintäohjelman neljännen tuotantokauden vuonna 2007. Hänen esikoisalbuminsa "Right Now" ilmestyi lokakuussa 2008.


title: Uvis Helmanis

text: Uvis Helmanis (s. 10. kesäkuuta 1972) on Latvian koripallomaajoukkueen kapteeni sekä pelaaja. Seuratasolla hänen joukkueensa on Barons LMT.


title: Jouni Haikonen

text: Jouni Haikonen on suomalainen entinen koripalloilija. Haikonen voitti pelaajaurallaan kolme Suomen mestaruutta Helsingin NMKY:n paidassa vuosina 1984, 1985 ja 1987. Hän on ensimmäinen pelaaja Suomen koripallomaajoukkueessa, joka on onnistunut kolmen pisteen heitossa maaottelussa. Ensimmäisessä maaottelussaan hän heitti 19 pistettä, joka on historian toiseksi paras maaotteludebyytti.


title: Kim Kye-gwan

text: Kim Kye-gwan (; s. 6. heinäkuuta 1943 Pohjois-P’yŏngan, Korea) on Pohjois-Korean varaulkoministeri. Hän on ollut johtava hahmo maiden välisissä neuvotteluissa, kuten Pohjois-Korean, Kiinan, Etelä-Korean, Yhdysvaltain, Venäjän ja Japanin välisissä kuusikantaneuvotteluissa Pohjois-Korean joukkotuhoaseista.


title: Kim Kye-gwan

text: Elokuussa 2009 Kim Kye-gwan tuli tervehtimään Bill Clintonia lentokentälle tämän tultua Pjongjangiin neuvottelemaan Laura Lingin ja Euna Leen vapauttamisesta.


title: Jacob Pitman

text: Jacob Pitman (1810–1890) oli englantilainen arkkitehti. Hän muutti nuorena Australiaan, ja toimi siellä arkkitehtina ja rakentajana, perusti swedenborgilaisen seurakunnan ja opetti veljensä Isaac Pitmanin kehittämää pikakirjoitusjärjestelmää.


title: Jacob Pitman

text: Pitman lähti Australiaan vuonna 1837, samana vuonna jolloin hänen veljensä Isaac Pitman julkaisi pikakirjoitusjärjestelmänsä. Hän toi mukanaan Isaacin laatimia oppikirjoja ja opetti järjestelmää Australiassa.


title: Jacob Pitman

text: Pitman oli syvästi uskonnollinen: hän perusti Adelaideen vuonna 1844 swedenborgilaisen seurakunnan ja toimi sen johtajana vuoteen 1859 asti.


title: Yhdystie 9572

text: Yhdystie 9572 on yhdystie, joka kulkee Muonion ja Kittilän kuntien alueella Lapissa. Tien pituus on 10,6 km.


title: Yhdystie 9572

text: Yhdystie 9572 eroaa Kittilän Rauhalassa kantatiestä 79, kulkee luoteeseen Jerisjärven itäreunaa ja päättyy Muonion puolella tielle 957. Tie on normaali päällystetty kapeapientareinen kaksikaistainen maantie.


title: Yhdystie 9572

text: Tien kummassakin päässä oli jo aiemmin päällystämättömät tiet paikallista liikennettä varten, mutta päiden välissä oli vain merkitsemätön vaelluspolku. 1990-luvun alussa tieyhteys rakennettiin kiistelyn jälkeen kansallispuiston läpi. Tiehanke oli tullut vireille jo vuonna 1982. Rakentamispäätöstä vastustivat muun muassa Nuorten Naisten Kristillinen Yhdistys, jolla on Tunturikeimiö-niminen maja tien läheisyydessä ja Suomen luonnonsuojeluliitto. Tietyömaalla tien rakentamisen vastustajat kahlitsivat itsensä kaivinkoneisiin.


title: Yhdystie 9572

text: Erityisesti matkailuyrittäjät kannattivat tien rakentamista, sillä se lyhentää matka-aikaa Kittilästä Hotelli Jerikseen ja Pallakselle noin kymmenen minuuttia. Aiempi reitti kiertää Jerisjärven etelä- ja länsipuolelta kantatietä 79 ja seututietä 957 pitkin; matka on noin 20 km pidempi.


title: Samantha Ronson

text: Samantha Ronson (s. 7. elokuuta 1977 Lontoo) on brittiläissyntyinen DJ ja laulaja-lauluntekijä. Hän asuu tällä hetkellä Los Angelesissa.


title: Samantha Ronson

text: Ronson syntyi Lontoossa 7.8.1977 ja kasvoi kaupungin St John's Woodin alueella. Kun hän oli kuuden vanha, hänen vanhempansa erosivat. Samantha muutti sisarustensa, äitinsä ja äidin uuden miesystävän, Foreigner-kitaristi Mick Jonesin kanssa New York Cityyn. Hänen vanhempansa ovat aškenasijuutalaisia, ja perheellä on esi-isiä Itävallasta, Liettuasta ja Venäjältä. Ronsoneiden alkuperäinen sukunimi oli Aaronson, mutta Samanthan isoisä Henry Ronson muutti sen Ronsoniksi. Hän on juutalainen. Hänen kaksoissiskonsa on muotisuunnittelija Charlotte Ronson ja isoveli musiikkituottaja Mark Ronson.


title: Samantha Ronson

text: 16-vuotiaana hän kuului "Low Lifes" -nimiseen yhtyeeseen.


title: Samantha Ronson

text: Ronson soitti levyjä MTV:n vuoden 2001 uuden vuoden aatto -showssa Times Squarella. Vuonna 2002 Duncan Sheikin ilmoitettiin olevan yksi Ronsonin keväällä ilmestyvän albumin tuottajista. Vuonna 2004 Ronson toimi DJ Chazesin lämppärinä tämän Schizophrenic-kiertueella.


title: Samantha Ronson

text:
Ronsonista tuli ensimmäinen rock-artisti hiphopiin erikoistuneen Roc-A-Fella Records -levy-yhtiön listoille. Ronson julkaisi neljä laulua, "Pull My Hair Out", "Fool", "If It's Gonna Rain" ja "Built This Way, jotka eivät kuitenkaan saavuttaneet sen suurempaa menestystä, ja kirjoitti ja nauhoitti ensimmäisen albuminsa "Red". Sitä ei ikinä virallisesti julkaistu, mutta kappaleita saattoi ladata Ronsonin MySpace-sivuilta. "Built This Way" -kappaletta kuullaan myös Mean Girls -elokuvassa, jossa pääosissa olivat Lindsay Lohan ja Rachel McAdams.
Vuonna 2011 ilmestyi Broken Toys Records -levy-yhtiön nimissä Samantha Ronson & The Undertakersin albumi "Chasing the Reds".


title: Akim Tamiroff

text: Akim Tamiroff (29. lokakuuta 1899 – 17. syyskuuta 1972) oli venäläinen näyttelijä, joka näytteli yhdysvaltalaisissa, ranskalaisissa ja italialaisissa elokuvissa. Hän sai kaikkien aikojen ensimmäisen parhaan miessivuosan Golden Globe -palkinnon, elokuvasta "Kenelle kellot soivat" (1943). Hän sai myös parhaan miessivuosan Oscar-ehdokkuudet elokuvista "Idässä palaa" (1936) ja "Kenelle kellot soivat".


title: Akim Tamiroff

text: Tamiroff muutti Yhdysvaltoihin vuonna 1923, ja aloitti näyttelemisen elokuvissa vuonna 1932. Hän esiintyi muun muassa elokuvissa "Bengalin sankarit" (1935), "The Great McGinty" (1940), "Tyhjäntoimittajien kerho" (1942), "Pahan kosketus" (1958), "Kovat kaverit" (1960) ja "Topkapi" (1964). Hän oli naimisissa Tamara Shaynen kanssa kuolemaansa 17. syyskuuta 1972 asti, jolloin hän kuoli syöpään. Tamiroffille on myönnetty tähti Hollywood Walk of Famelle.


title: Demjan Bednyi

text: Demjan Bednyi (, oikealta nimeltään Jefim Aleksejevitš Pridvorov, Ефи́м Алексе́евич Придво́ров; 13. huhtikuuta 1883 H’ersonin läänin Gubovkan kylä – 25. toukokuuta 1945 Moskova) oli venäläinen neuvostorunoilija.


title: Demjan Bednyi

text: Jefim Pridvorov syntyi köyhän talonpojan perheeseen. Kyläkoulun jälkeen hän opiskeli armeijan lääkintäkoulussa (1896–1900), palveli armeijassa (1900–1904) ja opiskeli Pietarin yliopiston historiallis-kielitieteellisessä tiedekunnassa (1904–1908). Vuosina 1914–1915 hän oli armeijassa lääkintämiehenä.


title: Demjan Bednyi

text: Runoilijan ensimmäiset teokset ilmestyivät vuonna 1899. Vuodesta 1911 lähtien hän käytti tekijänimeä "Demjan Bednyi". Vuonna 1912 hän liittyi Venäjän sosiaalidemokraattiseen työväenpuolueeseen ja alkoi toimi Pravdan avustajana. Vuonna 1913 ilmestyi Ivan Krylovia jäljittelevä kokoelma "Basni" (”Eläinsatuja”).


title: Demjan Bednyi

text: Bednyin tuotanto on bolševikkipuolueen linjaa noudattelevaa vallankumouksellista agitaatio- ja propagandarunoutta. Hänen satiiriset, ajankohtaisiin tapahtumiin perustuvat eläinsatunsa, runoelmansa, runomuotoiset pakinansa ja pamflettinsa saivat valtavan suosion erityisesti Venäjän kansalaissodan aikana. Lenin arvosti Bednyitä agitaattorina, mutta kiinnitti huomiota hänen karkeaan kansanomaiseen tyyliinsä.


title: Demjan Bednyi

text: 1930-luvulla Bednyin teokset saivat osakseen murskaavaa kritiikkiä. Näytelmää "Bogatyri" (”Sankarit”, 1936) arvosteltiin Venäjän historian ja venäläisen kansanluonteen vääristelystä. Vuonna 1938 Bednyi erotettiin Neuvostoliiton kirjailijaliitosta ja kommunistipuolueesta, mutta toisen maailmansodan aikana hän toimi jälleen propagandarunoilijana. Vuonna 1952 julkaistussa NKP:n päätöksessä Bednyin teoksien uudelleenjulkaisuja arvosteltiin ”mitä karkeimmista poliittisista vääristelyistä”, mutta myöhemmin häntä pidettiin ”yhtenä sosialistisen realismin perustanlaskijoista”, joka ”vaikutti neuvostorunouden kehitykseen, kansanomaisti runouden kieltä ja uudisti eläinsadun lajityyppiä”. Runoilija on palkittu Leninin ja Punalipun kunniamerkeillä.


title: Pioneeripuisto

text: Pioneeripuisto on Kouvolan kaupungin Korian kaupunginosassa, Kymijoen rannalla sijaitseva entinen varuskunta-alue.


title: Pioneeripuisto

text: Korian Pioneeripuistossa järjestetään vuoden 2019 asuntomessut.


title: Pioneeripuisto

text: Venäläiset perustivat Korian varuskunnan Kouvolan varuskunnan täydennykseksi suojaamaan Helsinki–Pietari-radan Kymijoen ylittävää siltaa. Kasarmialuetta alettiin rakentaa vuonna 1911. Tätä varten neljältä maanomistajalta pakkolunastettiin yhteensä 18,5 hehtaaria maata. Koska kasarmien tarkoituksena oli suojata rautatiesiltaa, ne jouduttiin rakentamaan sillan lähelle pehmeälle savimaalle. Aluksi Kouvolaan ja Korialle sijoitettiin 12. suomenmaalainen tarkk'ampujarykmentti. Se lähti ensimmäisen maailmansodan puhjettua rintamalle. Sen jälkeen Korialle sijoitettiin muita joukkoja vaihteleviksi ajoiksi. Sisällissodan aikana kasarmit olivat punaisten käytössä. Sodan loputtua vuonna 1918 niihin sijoittui kuudeksi viikoksi hevosineen saksalainen ulaaniosasto, jonka lähdettyä takaisin Saksaan varuskunta jäi tyhjäksi. Vuonna 1919 alue annettiin Savon Jalkaväkirykmentin II pataljoonalle, mutta se muutti pois jo seuraavana vuonna. Sitä korvaamaan tuli Viipurista 9. joulukuuta 1920 Pioneeripataljoona 1, jonka nimeksi tuli myöhemmin Pioneerirykmentti. Vuodesta 1925 lähtien Korialla alettiin pitää myös kertausharjoituksia. Varuskunta-alue laajeni nykyiseen kokoonsa 1930-luvulla. Kapteeni Kuittinen keksi Molotovin cocktailin Korialla vähän ennen talvisotaa. Talvisodan aikana varuskuntaa ei varsinaisesti pommitettu, mutta Korian sillan tuhoamiseen tarkoitettu neuvostoliittolainen lentopommi osui yhteen kasarmirakennuksista. Varuskunnan alasajo alkoi jo vuonna 1967, jolloin Pioneerirykmentti jaettiin kahtia: uusi Keski-Suomen Pioneeripataljoona siirtyi Keuruulle ja Korialle jäi vain Kymen Pioneeripataljoona. Kymen Pioneeripataljoonankin oli alun perin tarkoitus muuttaa Keuruulle, mutta se siirtyi Korialta vasta vuonna 1994 joukkoyksiköksi Karjalan Prikaatiin Vekaranjärvelle.


title: Pioneeripuisto

text: Pioneerien vapaapalokunta oli pitkään ainoa todella tehokas palo- ja pelastuspalveluiden tarjoaja Elimäellä. Kunta antoikin paloauton pioneerien käyttöön vuonna 1950 ja rakennutti paloaseman kasarmialueelle vuonna 1955. Varuskunta-alueella toimi vuosina 1945-1994 Pioneerimuseo. Vuosina 1947–1971 alueella järjestettiin joka toinen vuosi suuret juhannusjuhlat, joissa oli muun muassa taistelunäytöksiä ja soutukilpailuja. Juhannusjuhlille osallistui parhaimpina vuosina jopa 15 000–20 000 vierailijaa.


title: Pioneeripuisto

text: Kasarmialue ja sen noin 50 rakennusta on suojeltu valtakunnallisesti arvokkaana kulttuuriympäristönä. Siihen kuuluu vuosina 1911-1915 rakennettujen, venäläistä sotilasarkkitehtuuria edustavien punatiilirakennusten lisäksi muutama 1920-30-luvulla valmistunut funkkistyylinen rakennus. Näitä suomalaisvalmisteisia rakennuksia ovat muun muassa upseerirakennus vuodelta 1927, Olavi Sortan suunnittelema pioneerikoulu vuodelta 1936, Elsi Borgin suunnittelema sotilaskoti vuodelta 1938 ja pioneeriruokala vuodelta 1959. Kymijoen rannan tuntumassa sijaitsee kaksi vanhaa pioneerien harjoitussiltaa, jotka on alun perin tuotu sotasaaliina Neuvostoliitosta. Toinen harjoitussilloista eli Korian Tallisilta kunnostettiin A‑Insinöörien silta- ja taitorakenneyksikön asiantuntijoiden korjaussuunnitelmien mukaisesti vuosina 2016-2017. Sillasta tulee osa vuoden 2019 asuntomessualuetta ja se on kunnostuksessa saanut muun muassa led-valaistuksen. Harjoituskentän keskellä on vuonna 1966 pystytetty, seitsemästä kivenjärkäleestä koostuva Pioneerimuistomerkki. Rantaraitin alkupäähän pystytettiin keväällä 2007 talvi- ja jatkosodan aikana Korian siltaa puolustaneiden muistomerkki.


title: Pioneeripuisto

text: Varuskunnan kohtalosta päätettäessä vuonna 1989 puolustusministeriö esitti jykeviin, punatiilisiin kasarmeihin vaihtoehtona vankilaa. Nykyisin noin 70 hehtaarin laajuista Pioneeripuistoa on kuitenkin kehitetty asuin- ja yritysalueeksi, lisäksi siellä järjestetään joka toinen vuosi Erämessut. Vuodesta 2010 lähtien Pioneeripuistossa on järjestetty joka kesä Pioneerifestivaali. Pioneeripuiston historiallisen varuskuntamiljöön kunnostus on alkanut teknisen infrastruktuurin uusimisella, joka on toteutettu kulttuurihistoriallisesti arvokkaita kohteita vaalien. Esimerkiksi vesihuolto on toteutettu siten, ettei ainutkaan kiinteistö joudu pumppaamaan jätevettä.


title: Pioneeripuisto

text: Pioneeripuiston kohdalta Kymijoen pohjasta raivattiin vuosina 2003–2006 yli 24 000 räjähdettä ja taistelu- ja harjoitusvälinettä, joita oli kertynyt sinne varuskunnan toiminnan aikana. Osa materiaalista oli joutunut jokeen valvontakomission tarkastusten pelossa vuosina 1945-1947. Puhdistetulle rantakaistaleelle on nyt rakennettu uusi rantaraitti, joka kulkee Korian sillalta varuskunnan entisen harjoitusalueen metsään eli takamaastoon. Sen lähellä sijainneen entisen ampumaradan saastunut maapohja puhdistettiin vuosina 2006-2007, ja nykyään sen paikalla on lampi. Kymijoen vastarannalla Ruotsulan Tammirannassa on edelleen Karjalan Prikaatin pioneerien ponttonikoulutuksen käytössä oleva vesistökoulutuspaikka ja varastoalue.


title: Cinema 180

text: Cinema 180 oli vuosina 1981–2004 toiminut elokuvateatteri Särkänniemen elämyspuistossa Tampereella.


title: Cinema 180

text: Cineman ensimmäisinä kesinä se sijaitsi niemen toisessa päässä nykyisen Troikan paikalla, kunnes se muutti Korkkiruuvi-radan ympäröimäksi vuonna 1988. Cinema 180 -teatterista on jäljellä enää teltta, valkokangas, siniset pressuverhot oviaukoissa sekä maalaus jossa lukee: Super Cinema 3D (joka antaa kuvan siitä, että Cinema oli joskus ollut kolmiulotteinen). Maalaus koostuu parista hevosella ratsastavasta cowboysta, joista kummatkin tähtäävät revolvereilla vasemmalle puolelleen ja ampuvat. Maalauksen oikeassa laidassa mustan aidan päällä istuskelee oranki. Katsojilla saattoi huomata 3D-lasit päässään.


title: Cinema 180

text: Teltassa esitettiin simulaattorifilmejä, jotka koostuivat eri jaksoista, joissa muun muassa lenneltiin vuoriston kielekkeillä ja ajeltiin vuoristoradassa. Kuvaa heijastettiin 70 mm filmiltä valkokankaalle pyöreänmuotoisessa teltassa. Erikoisinta teatterissa oli se että siellä ei ollut istuimia, jolloin tasapaino oli koetuksella ajelufilmin peittäessä näkökentän. Ensimmäisinä kesinä teatterissa jaettiin 3D-laseja näytöksen ajaksi, myöhemmin kuva muuttui kuitenkin kaksiulotteiseksi. Pituusrajaa ei ollut, mutta näytöksiä ei suositeltu perheen pienimmille.


title: Jim Bakker

text: James Orsen ”Jim” Bakker (s. 2. tammikuuta 1940 Muskegon, Michigan, Yhdysvallat) on yhdysvaltalainen televisiosaarnaaja. Hän on entinen Assemblies of God -pastori. Hän juonsi "The PTL Club" -ohjelmaa silloisen vaimonsa Tammy Faye Bakkerin kanssa ja perusti Etelä-Carolinaan kristillisen huvipuisto Heritage USA:n.


title: Jim Bakker

text: Bakker tapasi vaimonsa Tammy Fayen vuonna 1960 Minnesotassa opiskellessaan. Pari meni naimisiin vuonna 1961 ja sai kaksi lasta, joista nuorempi on pastori Jay Bakker. Vuonna 1992 pari erosi. Vuonna 1998 Bakker meni uusiin naimisiin Lori Bakkerin kanssa.


title: Jim Bakker

text: Vuonna 1989 Bakker tuomittiin 45 vuoden vankeuteen ja 500 000 dollarin sakkoihin. Hänet todettiin syylliseksi 24 syytekohtaan, muun muassa kahdeksaan postipetokseen. Hän istui Minnesotassa Federal Medical Centerissä, jossa hän oli Lyndon LaRouchen sellikaveri. Marraskuussa 1992 Bakkerin tuomio lyhennettiin vain kahdeksanvuotiseksi. Elokuussa 1993 hänet siirrettiin toiseen vankilaan Jesupiin, Georgiaan. Hänet armahdettiin kesällä 1994.


title: Jim Bakker

text: Bakker joutui myös seksiskandaaliin sihteerinsä Jessica Hahnin kanssa. Jimmy Swaggart tuomitsi Bakkerin toimet, vaikka joutui sitten itse skandaalien keskelle.


title: Jim Bakker

text: Bakker saarnasi menestysteologiaa, mutta luopui siitä sittemmin. Hän kertoi asiasta kirjassaan "I Was Wrong" (1996). Vuonna 2003 hän aloitti uuden televisio-ohjelman "Jim Bakker Show'n".


title: Lawrence Berkeley National Laboratory

text: Lawrence Berkeley National Laboratory (LBNL) on valtiollinen tutkimuslaitos, jota rahoittaa Yhdysvaltain energiaministeriö ja johtaa Kalifornian yliopisto. Laitos suorittaa tieteellistä tutkimusta monilla eri aloilla ja työllistää noin 4000 henkilöä. LBNL sijaitsee lähellä Kalifornian yliopiston Berkeleyn kampusta kukkulalla noin 0,8 km alueella. Toimitusjohtajana on toiminut A. Paul Alivisatos 21. huhtikuuta 2009 lähtien.


title: Lawrence Berkeley National Laboratory

text: Vuonna 1928 Yalen yliopiston professoria Ernest Lawrencea pyydettiin työskentelemään Kalifornian yliopiston Berkeleyn kampukselle, jossa ollessaan hän keksi syklotronin ja sai siitä vuonna 1939 Nobelin palkinnon. Hän perusti LBNL:n vuonna 1931. Tuolloin hän perusti Berkeleyn kampuksella säteilylaboratorion. Myöhemmin hän siirsi laboratorion ylös kukkulalle LBNL:n nykyiseen sijaintipaikkaan, koska tahtoi lisää tilaa isommalle syklotronille.


title: Lawrence Berkeley National Laboratory

text: Vasta Lawrencen kuoleman jälkeen vuonna 1959 laboratorio nimettiin virallisesti "Ernest O. Lawrence Berkeley Laboratoryksi".


title: Lawrence Berkeley National Laboratory

text: Nobel-palkinnon on saanut kaikkiaan 11 laitoksen tutkijaa:


title: Lawrence Berkeley National Laboratory

text: Vuonna 1999 LBNL:ssä väitettiin löytyneen raskaat alkuaineet 116 ja 118. Pari vuotta myöhemmin laitos kuitenkin veti väitteensä takaisin, koska ilmeni, että yksi tutkijoista oli väärentänyt todisteet löydöstä.


title: Nísyros

text: Nísyros (; myös "Nísiros") on Kreikan saari, joka kuuluu Dodekanesian saariryhmään. Se on yksi saariryhmän kahdestatoista pääsaaresta. Saaren pinta-ala on 41,263 neliökilometriä ja asukasluku 1 008 (vuonna 2011). Hallinnollisesti Nísyros kuuluu Nísyroksen kuntaan, Kosin alueyksikköön ja Etelä-Egean saarten alueeseen. Saaren pääkylä on Mandráki, jossa asuu suurin osa väestöstä.


title: Nísyros

text: Nísyros on yhä aktiivinen tulivuori.


title: Nísyros

text: Nísyros sijaitsee Välimereen kuuluvan Egeanmeren kaakkoisosassa ja kuuluu Dodekanesian saaristoon. Sen lähimmät suuremmat saaret ovat Gyalí ja Kos pohjoispuolella ja Tílos kaakkoispuolella. Kosin saari sijaitsee 15 kilometriä Nísyrokselta pohjoiseen ja pääkaupunki Ateenan kupeessa sijaitsevaan Pireukseen matkaa kertyy 200 meripeninkulmaa eli noin 370 kilometriä.


title: Nísyros

text: Saaren korkein kohta on Profítis Ilías (698 metriä). Saaren keskiosaa hallitsee tulivuoren kaldera. Nísyroksen tulivuori on aktiivinen, mutta nukkuva. Tulivuori ei ole toisen lähteen mukaan purkautunut tuhansiin vuosiin, kun taas toinen lähde kertoo tulivuoren purkautuneen viimeksi vuonna 1933. Tulivuoresta purkautuu toisinaan kuumia höyryjä ja mutaa. Nísyroksen kalderalla on noin 20 nimettyä kraatteria. Suurin kraattereista on nimeltään Stéfanos. Se on muodoltaan ellipsi ja leveyttä sillä on kapeimmassa kohdassa reilut 200 metriä. Syvyyttä on puolestaan miltei 30 metriä. Kaldera-alueella on merkittyjä polkuja, joilta poikkeaminen saattaa olla vaarallista, sillä maankuori kaldera-alueella on paikoin ohut. Kalderan reunamilla sijaitsevat kylät Emporeiós ja Nikiá.


title: Nísyros

text: Tulivuorenpurkaukset ovat antaneet saarelle hedelmällisen maaperän ja saarella kasvaakin oliivi-, saksanpähkinä- ja hedelmäpuita. Saarella vallitsee välimerenilmasto eli talvet ovat sateisia ja leutoja ja kesät taas kuumia ja kuivia.


title: Nísyros

text: Nísyros kuuluu hallinnollisesti Nísyroksen kuntaan, johon kuuluu myös pienempiä lähisaaria, kuten Gyalí. Kunta kuuluu Kosin alueyksikköön ja se Etelä-Egean saarten alueeseen.


title: Nísyros

text: Saaren suurimmat asutukset ovat Mandráki (660 asukasta), Páloi (239), Nikiá (61) ja Emporeiós (27). (Katso myös: Luettelo Nísyroksen kunnan kylistä.)


title: Nísyros

text: Kreikkalaisen mytologian mukaan Nísyros syntyi, kun meren jumala Poseidon irrotti Kosin saaresta kallionpalan ja heitti sen jättiläisten ja jumalten sodassa Polybotes-nimisen jättiläisen päälle. Näin Polybotes jäi saaren alle aiheuttamaan muun muassa maanjäristyksiä. Nísyroksella oli Poseidonin kunniaksi rakennettuja temppeleitä. Myös saaren ensimmäisissä kolikoissa oli kuvattuna Poseidon. Runoilija Homeroksen mukaan saari otti osaa myös Troijan sotaan.


title: Nísyros

text: Nísyros asutettiin antiikin aikana. Tällöin saari tunnettiin nimellä "Porfyris". Saari on ollut osa Ateenan kaupunkivaltiota ja Bysantin valtakuntaa. Johanniittain ritarikunta valloitti Nísyroksen 1300-luvulla. Ritarit rakensivat saarelle vuonna 1315 linnoituksen. Osmanien valtakunnan osaksi saari liitettiin vuonna 1522. Italia valloitti Nísyroksen ja muun Dodekanesian Kastelórizoa lukuun ottamatta vuonna 1912. Kreikkaan saari liitettiin vuonna 1948.


title: Nísyros

text: Saarella oli 1900-luvun alussa noin 10 000 asukasta. Monet ihmiset lähtivät toisen maailmansodan päätyttyä Yhdysvaltoihin ja Australiaan paremman elämän perässä. Osa on sittemmin palannut takaisin. Toiseen maailmansotaan saakka maanviljely oli saaren tärkein elinkeino. Nykyisin monet nuoret lähtevät saarelta töihin Kosille ja monet pellot jäävät viljelemättä.


title: Nísyros

text: Nísyroksen tunnetuin nähtävyys on sen tulivuoren kraatteri, johon on mahdollista laskeutua jalkaisin. Ylhäältä Emporeióksesta ja Nikiásta on hyvä näköala kalderaan.


title: Nísyros

text: Saarella sijaitsee kolme luostaria, jotka ovat Evangelístria, Panagía Spilianí ja Panagía Kyrá. Pääkylässä Mandrákissa sijaitsevat kansanperinteen ja historian museo sekä arkeologinen museo.


title: Nísyros

text: Mandrákissa on säilynyt nykypäiviin saakka osia vanhasta sataman muurista. Eri puolilla saarta on lisäksi säilynyt johanniittaritarien kaudelta peräisin olevia pyöreitä torneja ja linnoituksia.


title: Nísyros

text: Nísyrokselle kulkee lauttoja Pireuksesta 1–2 kertaa viikossa. Matka-aika on 16–17 tuntia. Kosin kaupungista ja Kosin Kardámainasta tulee sesongin aikana päivittäin 2–3 lauttaa Nísyrokselle. Matka-aika Kosin kaupungista on kaksi tuntia. Sesongin ulkopuolella ainoastaan Kardámainasta kulkee yksi lautta päivittäin. Kosilta liikennöidään Nísyrokselle pari kertaa viikossa myös katamaraanilla ja kantosiipialuksella.


title: Nísyros

text: Nísyrokselta kulkee lauttoja 1–3 kertaa viikossa myös Ródokselle, Sýmille, Pátmokselle, Tílokselle, Kastelórizolle, Náxokselle, Kálymnokselle, Lérokselle, Párokselle ja Astypálaialle.


title: Seeley Booth

text: Seeley Joseph Booth on fiktiivinen hahmo yhdysvaltalaisessa tv-sarjassa "Bones". Hahmo on sarjan toinen päähenkilö yhdessä Temperance Brennanin kanssa ja hahmoa esittää David Boreanaz.


title: Seeley Booth

text: Seeley Booth on entinen Yhdysvaltain armeijan armeijan tarkka-ampuja ja ammattilainen puukon heitossa. Nykyään Booth on FBI:n erikoisagentti, joka konsultoi alituisestu pariaan Tri Brennania, jolle hän antoi lempinimen "Bones" ja tämän työryhmää (kutsuu heitä nimellä "tihrut"). Kun täytyy ratkaista rikoksia, Boothilla on erittäin erilainen lähestymistapa kuin Brennanilla ja tämän tiimillä, hänen suosiessa enemmän ihmismäisiä ja intuitiivisia metodeja. Booth selvittää tiedot, josta Tri Brennan ja hänen tiiminsä paljastavat arvokkaat johtolangat.


title: Seeley Booth

text: Boothin yrittäessä pitää henkilökohtainen ja työelämä erillä toisistaan, osa hänen henkilökohtaisesta elämästään on silti tullut muille selväksi. Booth on luonnoltaan uskonnollinen, ollessaan nuorempana alttaripoika, hän osaa hieman latinaa ja harjoittelee roomankatolilaisuutta, havitellen sovitusta tarkka-ampujana ampuneista ihmisistä. Boothin isä ohjasi taistelukoneita Vietnamin sodassa ja hänen äitinsä keksi televisiomainoksia. Armeijassa ollessaan Boothia ilmeisesti kidutettiin, joka jätti häneen henkisiä ja fyysisiä arpia (paljastettiin jaksossa "Two Bodies in the Lab"). Booth on palvellut FBI:tä viimeiset 12 vuotta kuten jaksossa "The Crank in the Shaft" mainitaan.


title: Seeley Booth

text: Sarjan alussa Boothilla ja vaaleahiuksisella asianajalla nimeltä Tessa oli suhde, mikä aiheutti jännitettä Boothin ja Brennanin välille. Boothilla on myös 7-vuotias poika nimeltä Parker ex-tyttöystävänsä Rebecca kanssa, joka kieltäytyi menemästä Boothin kanssa naimisiin. Aluksi Boothin ja Rebeccan välit tuntuivat vihamieleisiltä, mutta myöhemmin heidän välinsä ovat parantuneet huomattavasti.


title: Seeley Booth

text: "Tihrut" aloittavat pian tapansa puuttua Boothin yksityiselämään, tai ainakin he osoittavat kiinnostuksensa sitä kohtaan. Angela kysyi kysymyksia Tessasta ja jopa neuvoi heitä matkustamaan saarelle. Kun Booth seurusteli Camillen kanssa, Angela ja Hodgins saivat sen pian selville laboratoriossa kuulemiensa asioiden perusteella. Eniten tihruja kuitenkin kiinnostaa Boothin ja Brennanin suhde; he kaikki vihjailevat siitä ja Angela kysyy heiltä aina kysymyksiä. Camillesta itsestäänkin tulee kiinnostunut ja hänkin aloittaa kyselyn. Kun Hodgins kosi Angelaa Boothista tuli Hodginsin neuvonantaja.


title: Seeley Booth

text: Boothilla on Jared niminen veli, joka työskenteli Pentagonissa ja jolla on alkoholiongelma. Toisella tuotantokaudella jaksossa "The Man in the Mansion" hän kertoo Tri Gordon Wyattille olevansa kotoisin Pittsburghista. Neljännellä tuotantokaudella Booth kertoo kuitenkin Brennanille olevansa Philadelphiasta ja olevansa Philadelphia Flyersien fani. Ensimmäisellä kaudella paljastettiin, että Booth on (vieläkin) toipumassa peliriippuvuudesta.


title: Seeley Booth

text: Sarjan alussa Booth pidätti Brennanin tämän ampuessa murhaajan joka yritti tappaa Brennanin sytyttämällä tämän tuleen, vaikka murhaaja olikin silloin aseeton. Vaikkei häntä tuomittu syylliseksi hän joutui silti oikeuteen törkeästä rikoksesta, jok tarkoitti sitä, että hänen alkuperäinen aseenkantolupa kumottiin. Toisella kaudella hänelle annettiin lupa aseeseen.


title: Seeley Booth

text: Toisen tuotantokauden lopussa Booth suostuu Jack Hodginsin bestmaniksi tämän mennessä naimisiin Angela Montenegron kanssa.


title: Seeley Booth

text: Kolmannella kaudella Booth käytti Brennanin ja laboratorioryhmän selville saamia tietoja jäljittääkseen sarjamurhaaja Gormogonin.


title: Seeley Booth

text: Neljännen kauden jaksossa "The Double Trouble in the Panhandle" Booth paljastaa hänen isänsä olleen kampaaja, juoppo ja pahoinpitelevä isä. Jaksossa "Mayhem in yhe Cross" Booth sanoo, että jollei hänellä olisi ollut isoisää hän olisi varmaan tappanut itsensä nuorena, vaikka paljastaakin sen vain lohduttaakseen Brennania tämän kertoessa omasta traumastaan kasvattiperheessään. Boothilla, Brennanilla ja Sweetsillä on kaikilla kokemuksia nuoruuden pahoinpitelyistä ja he muodostavatkin jonkinlaisen perheen, mutta piilottavat sen pilkkanimien taakse.


title: Seeley Booth

text: Neljännellä tuotantokaudella jaksossa "Hero in the Hold" paljastetaan, että Booth nimesi poikansa Parkeriksi hänen entisen ja kuolleen tähystäjänsä, Edward "Teddy" Parkerin mukaan. Booth syytti itseään Teddyn kuolemasta kunnes kohtasi kasvokkain Teddyn aaveen, joka paljasti ettei syy ollut Boothin vaan hänen omansa sillä hän ei totellut Boothin käskyä maastoutua. Jakson lopussa Boothin ollessa hautausmaalla hän näkee Teddyn tyttöystävän ja Teddy näyttäytyy Brennain vierellä ja Brennan luule hänen olevan vain toinen mies joka vierailee kaatuneiden haudalla. Brennan olettaa Boothin hallusinoitua Teddyn esiintymisen, vaikka Teddy auttoikin Boothia paetessa, mikä olisi vaatinut kahta miestä.


title: Seeley Booth

text: Neljännen kauden jaksossa "The Critic in the Cabernet" Brennan haluaa lapsen ja pyytää Boothin spermaa. Booth harkitsee Brennanin pyyntöä, joka aiheutta hänelle valtavasti stressiä, muttahän kieltää sen Brennanilta ja Sweetsiltä.


title: Seeley Booth

text: Myöhemmin hän alkaa hallusinoida Family Guy sarjan Stewie Griffinistä. Tämä yhdistettynä Brennain pyynnön aiheuttamaan stressiin aiheuttaa Boothin ärsyyntymisen hänen kieltäytyessä paljastamasta tunteitaan kellekkään. Myöhemmin hän ilmeisesti unohtaa hallusinoivansa kun "Stewie" ilmestyy Boothin kuulustellessa todistajaa. Hän keskustelee "Stewien" kanssa toisten katsellessa ja on ilmeisen hämmentynyt Brennanin huolesta. Brennan vie Boothin sairaalaan tämän hallusinaatioiden vuoksi. Sairaalassa Boothilta löydetään aivokasvain joka vaatii välitöntä leikkausta. Vaikka Booth olikin aikaisemmin kieltäytynyyt luovuttamasta Brennanille spermaansa, sillä hän haluaisi olla osa lapsen elämää, Booth sanoo Brennanille ennen leikkaukseen menoa haluavansa Brennanin saavan lapsen hänen spermaallaan jos jotain tapahtuu.


title: Seeley Booth

text: Kauden viimeisessä jaksossa "The End in the Beginning" Boothin aivoleikkaus onnistui. Booth kuitenkin reagoi nukutuslääkkeeseen huonosti, minkä vuoksi hän vajosi neljäksi päiväksi koomaan. Kun hän heräsi hän mumisi siitä kuinka aito uni oli ollut (jakson aihe) Brennan vierellään, muttei muistanut kuka Brennan on. kausi loppuu Boothin muistinmenetykseen ja Brennanin ollessa järkyttynyt ettei hänen neljän vuoden aikainen parinsa ja läheinen ystävänsä muista häntä.


title: Seeley Booth

text: Viidennen kauden ensimmäisessä jaksossa Booth paljastaa toisen nimensö olevan "Joseph".


title: Seeley Booth

text: Boothin ja Tri Camille Saroyanin vanha suhde alkoi uudelleen Camillen liityttyä Jeffersonan tiimiin. Booth kuitenkin lopetti suhteen toistamiseen erään tapauksen maksettua lähes Camillen hengen. Boothin on näytetty tunteneen Tri Saroyanin jo jonkin aikaa (neljännellä kaudella Camille mainitsee tunteneensa Boothin ja tämän veljen viidentoista vuoden ajan) molempien ollessa tuttavallisia toistensa perheiden jäseniä kohtaan. Erosta huolimatta Camille ja Booth pysyivät hyvinä ystävinä, työskennellen yhdessä ja neuvoen toisiaan useissa tilanteissa.


title: Seeley Booth

text: Boothin ja Brennanin välillä olevien ammatillisen suhteen ja ystävyyden lisäksi heidän välillään on syvä henkinen yhteys ja pilkahdus romanttista ja seksuaalista jännitettä. Kyseinen jännite on suuri osa sarjan juonta, sarjan pienissä osissa olevien henkilöiden luullen toistuvasti Boothia ja Brennania pariksi, jonka he alituisesti kieltävät.


title: Seeley Booth

text: Vaikka he kieltävätkin romanttisen suhteen, he tapaavat viettämään enemmän ja enemmän aikaa yhdessä töiden ulkopuolella. He "lähes" tapailevat, lounastaen ja illastaen yhdessä, Booth opetti Brennania jopa luistelemaan.


title: Seeley Booth

text: Booth on selvästi mustasukkainen Temperancen romanttisista suhteista jaksoissa "Two Bodies in the Lab", "The Woman in Limbo" ja "The Boneless Bride in the River". Booth on näyttänyt sarjan ajan pyrkimystä kilpailla kaikkien kanssa joilla hän uskoo olevan seksuaalista kiinnostusta Brennania kohtaan, mukaan lukien oman veljensä. Booth on myös erittäin suojeleva Brennania kohtaan ja usein puolustaa häntä ihmisiltä joiden uskoo olevan uhka hänen turvallisuudelleen. Booth on pelastanut Brennanin hengen useissa jaksoissa kaivaen hänet käsin maasta kun hänet haudattiin elävältä, hyppäämällä luodin eteen joka oli tarkoitettu Brennanille, uhkaamalla jengin jäsentä ja ampumalla kieroutunutta FBI agenttia juuri kun tämä oli lyömässä Brennania takaraivoon. Tapauksissa joissa hän uskoo Brennanin hengen olevan vaarassa Booth kieltäytyy lähtemästä tämän viereltä, kerran tarjoutumalla nukkumaan Brennanin asunnon sohvalla ja lentämällä Brennanin luo New Orleansiin tämän herättyä hakattuna hotellihuoneesta.


title: Seeley Booth

text: Jaksossa "The Woman in the Sand" Booth on erittäin vaikuttunut nähdessään Brennanin paljastavassa asussa jonka hän itse valitsi Brennanille, ja läimäyttää häntä myöhemmin takapuolelle vakuuttaakseen muut siitä, että he ovat pari heidän ollessaan peiterooleissa. Monissa muissa jaksoissa Booth näyttää tyrmistyneeltä nähdessään Brennanin paljastavissa asuissa, kuten ihmenaisen Halloween-asussa, mekossa ollessaan lähdössä treffeille toisen miehen kanssa sekä juhlapuvussa Jeffersonianin tapahtumassa. Booth on myöntänyt Brennanille ja tämän isälle pitävänsä Brennania "hyvin muodostuneena" ja "kauniina" ja kerran kuvaillut hänellä olevan "kauniin ulkonäön ja paljon muuta."


title: Seeley Booth

text: Kolmannella kaudella heidän suhdettaan laajennetaan parin joutuessa yhdessä Tri Sweetsin luo terapiaan. Sweets sanoi, että vaikka he ovat erittäin läheisiä toisilleen, hän havaitsee jännitteen parin välillä. Hän sanoi heille, että he välttelevät henkilökohtaisista elämistä puhumista puhumalla työasioista. Booth ja Brennan ovat toisistaan hyvin suojelevaisia ja ovat yhdessä päättäneet pilkata Sweetsia.


title: Seeley Booth

text: Jaksossa "Santa in the Slush" Brennanin isä haluaa viettää joulun perheensä kanssa, joten Brennan pyytää Caroline Juliania "vetämään joistain naruista", vaikka Booth varoittaakin tämän haluavan jotain vastapalvelukseksi. Caroline kiristää vitsillä Brennania: hämmästyneenä Brennanin ja Boothin kielloista etteivät he näe toisiaan seksuaalisessa valossa, hän vaatii Brennania suutelemaan Boothia huulille viiden sekunnin ajan, käyttämällä mistelinoksaa tekosyynä. Boothin saatua tietää asiasta hän kysyy Carolinelta miksi tämä teki niin. Pari suutelee ja Carolinen (sekä parin itsensä) shokiksi suudelma kestää kaksitoista (pidennetyssä DVD-kohtauksessa kuusitoista), eikä viisi sekuntia, jonka aikana Brennanin purukumi päätyy Boothin suuhun humoristisena efektinä.


title: Seeley Booth

text: Kolmannen kauden jaksossa "The Intern in the Incinerator" paljastetaan, että Booth tietää Brennanin lempiasiat erittäin hyvin, nimeten tämän lempikukkasen ja -planeetan sekä arvaamalla tämän valinnat tietokoneen salasanoiksi. Useassa jaksossa Booth antaa Brennanille pieniä, persoonallisia lahjoja ja palveluksia, kuten lelupossun nimeltä Jasper, smurffi action-figuurin ja joulukuusen tämän perheelle. Booth lohduttaa ja halaa Brennania usein laajojen tapausten tai henkilökohtaisten ongelmien vuoksi. Läpi sarjan, kiusoittelusta huolimatta, Booth on tehnyt selväksi Brennanille, että kunnioittaa tätä naisena, ammattilaisena ja ihmisenä.


title: Seeley Booth

text: Kolmannen kauden jaksossa "Wannabe in the Weeds" murhasta epäilty Pam alkaa vainota Boothia. Henkisesti epävakaata naista epäillään murhasta koska hän on aikaisemmin vainonnut uhria. Hän alkaa vainota myös Boothia sanoen tuntevansa erikoislaatuisen yhteyden Boothiin. Jakson lopussa Pam yrittää ampua Brennanin, kateellisena tämän ja Boothin läheisestä suhteesta ja luullen heitä pariksi. Booth kuitenkin astuu Brennanin eteen ja yrittää estää Pamia tämän painaessa liipaisinta. Luoti osuu Boothiin, jonka jälkeen Brennan ottaa Boothin aseen ja ampuu Pamia kurkkuun.


title: Seeley Booth

text: Seuraavassa jaksossa paljastetaan että Booth selviytyi, mutta Brennan ei tiennyt hänen selviytymisestään joten kaksikko riitelee suhteensa luottotekijöistä.


title: Seeley Booth

text: Neljännellä kaudella Booth vierailee Brennanin kanssa sekä Englannissa että Kiinassa.


title: Seeley Booth

text: Neljännen kauden jaksossa "The Critic in the Cabernet" Brennan pyytää Boothia lapsensa isäksi ja Booth alkaa stressata päätöksen teosta. Booth alkaa hallusinoida Stewie Griffinistä kuulustellessaan epäiltyä. Jos Brennan ei olisi ollut huolissaan Boothista ja vienyt häntä sairaalaan, aivokasvain olisi saattanut jäädä huomaamatta tai se olisi löydetty liian myöhään. Ennen leikkaukseen menoa Booth luovuttaa spermaansa Brennanille, jotta tämä saisi lapsen jos jokin leikkauksessa menisi pieleen.


title: Seeley Booth

text: Viidennen kauden jaksossa "Harbingers in a Fountain" Boothilla ja Brennanilla on toistuvasti sanottu olevan syvempiä tunteita kuin mitä he näyttävät; kun Boothin väitetään olevan rakastunut Brennaniin hän ei kiellä sitä vaan vaikuttaa sanattomalta ja hymyilee (toisin kuin ennen koomaa, jolloin hän aina kielsi kaiken). Booth, joka pelkää olevansa eri ihminen kuin ennen koomaa, pyytää Camilta neuvoa; Cam, joka tajuaa Boothin rakastavan Brennania, näyttää kannustavan häntä ja vakuuttaa Boothin olevan sama ihminen, mutta varoittaa tätä muuttamasta mieltään tunnustettuaan Brennanille rakkautensa sillä sen jälkeen Brennan ei luottaisi keneenkään. Myöhemmin Sweets antaa Boothille samankaltaisen varoituksen; nähtyään kuvat Boothin aivoista, jotka todistavat Boothin rakastuneen kooman jälkeen. Sweets uskoo, että tämä tunne, kuten muutkin Boothin kooman jälkeiset oireet haihtuvat ajallaan ja sanoo uskovansa ettei Booth ole oikeasti rakastunut Brennaniin.


title: Seeley Booth

text: Angelan ennustaja, Avalon Harmonia kuitenkin kertoo Boothille, että kuvat saattavat näyttää hänen aivonsa, mutta "he eivät tiedä pätkän vertaa" sydämestäsi. Pian tämän jälkeen Booth pelastaa Brennanin kun sekopäinen lääkäri hyökkää tämä kimppuun; silloin Booth suutelee Brennania otsaan ja kustuu häntä "kullaksi" lohduttaessaan tätä. Myöhemmin Booth kertoo rakastavansa häntä, mutta lisää pian "tiedäthän, ammatillisesti...". Todettuaan ettei pelkää enää klovneja koomansa jälkeen, hän tajuaa että Tri Sweetsin varoitus saattoi olla oikea ja että tämä hänen tuntemansa rakkaus saattaa olla kooman aiheuttama. Brennan näyttää hyväksyvän tämän sanoen "samoin" ja pari nauraa peittäen nolon hetken.


title: Seeley Booth

text: Both ei näytä sopivan ""nörttien"" kokoelmaan (joita hän ja muut FBI:n työntekijät kutsuvat ""tiiraajiksi"") joista Tri Brennanin tiimi koostuu. Booth täyttää paremmin stereotypian ""tavallisesta amerikkalaispojasta"". Hän on maailmaanähnyt, helposti ihmisten kanssa toimeen tulevan, erittäin atleettinen ja ilmeisesti seksuaalisesti itsevarma. Booth on pelannut high schoolissa ja collegessa koripalloa ja useita muita urheilulajeja.